
	讚讗讬讻讗 讚讬讬谞讗 讘讗专注讗. 讜讘讬诪讬 砖专讛 讛讬讛 讘''讚 砖诇 砖诐 拽讬讬诐: 讗讞讚 讛爪讜注拽 讜讗讞讚 讛谞爪注拽. 讗讜诪专 专讘讬谞讜 砖诪讜讗诇 讚讘住讬驻专讬 诪转谞讬 讘注''讗 讗讞讚 讛爪讜注拽 讜讗讞讚 砖讗讬谉 爪讜注拽 讘诪砖诪注 驻讬专讜砖 讘讬谉 讗讜转讜 砖讛注谞讬 爪讜注拽 注诇讬讜 讘讬谉 讗讜转讜 砖讗讬谉 讛注谞讬 爪讜注拽 注诇讬讜 砖谞讬讛诐 谞注谞砖讬诐 注诇讬讜 诪住转讘专讗 讻讬讜谉 砖讗讬谉 诪讞讝讬专 注讘讜讟讜 讝讛 讻诪讜 讝讛 讗诇讗 诇讛讻讬 讻转讬讘 砖诪讜注 讗砖诪注 (讗转) 爪注拽转讜 讜讞专讛 讗驻讬 砖诪诪讛专讬' 诇爪讜注拽 讬讜转专 诪诪讬 砖讗讬谞讜 爪讜注拽 讜诇驻讬 讙讬专住讗 讝讜 诇讗 谞驻拽 诪砖专讛 讻诪讜 砖驻讬' 讘拽讜谞讟专住 诇驻讬 讙讬专住转 讛住驻专讬诐: 诪砖讜诐 驻讙诐 诪砖驻讞讛. 讜诪砖诇诐 讛讻诇 讗驻讬诇讜 爪注专: 讜专讘讬 讬讜讞谞谉 讗诪专 讬砖 诇讗讜 砖讛讜讗 讻讛谉 讜讬砖 讛谉 砖讛讜讗 讻诇讗讜. 诇砖谞讜讬讬 诪转谞讬' 拽讗转讬 诪''砖 专讬砖讗 讜诪''砖 住讬驻讗 讜驻讬专砖 讘拽讜谞讟' 讘讬谉 专讬砖讗 讜讘讬谉 住讬驻讗 讗诐 讗''诇 诇讗讜 讘转诪讬讛 讛讜讬 讻讛谉 讜讗诐 讗''诇 讛谉 讘转诪讬讛 讛讜讬 讻诇讗讜 讜讛讜''诪 诇诪讬转谞讬 讘专讬砖讗 转专讜讬讬讛讜 谞讝拽讬 讙讜驻讜 讜诪诪讜谞讜 讜讻谉 讘住讬驻讗 讗诇讗 讗讜专讞讗 讚诪讬诇转讗 谞拽讟 砖讚专讱 诇诪讞讜诇 注诇 谞讝拽讬 诪诪讜谉 讜讗讬谉 讚专讱 诇诪讞讜诇 注诇 谞讝拽讬 讙讜祝 讜讚讜讞拽 讛讜讗 讗诇讗 谞专讗讛 诇驻专砖 讚谞讝拽讬 讙讜驻讜 讗驻讬' 讗''诇 讛谉 砖讚讜诪讛 讻讗讜诪专 讘谞讬讞讜转讗 诪住转诪讗 讘转诪讬讛 拽讗诪专 讜讘谞讝拽讬 诪诪讜谞讗 讗诪专 诇讬讛 诇讗讜 讜讚讜诪讛 讻讗讜诪专 讘谞讬讞讜转讗 诪住转诪讗 讘转诪讬讛 拽讗诪专 讻讬讜谉 砖诪转讞讬诇讛 讗''诇 拽专注 讗转 讻住讜转讬 讜砖讘讜专 讗转 讻讚讬 讜讬''住 砖讻转讜讘 讘讛谉 讻讬爪讚 讜诇''讙 诇讬讛: 讜专诪讬谞讛讬 诇砖诪讜专 讜诇讗 诇讗讘讚 诇砖诪讜专 讜诇讗 诇拽专讜注. 转讬诪讛 诪讗讬 拽驻专讬讱 谞讛讬 讚驻讟专 诇讬讛 拽专讗 诪驻砖讬注讛 诇讗 诪爪讬谞讜 砖驻讟专讜 讗诐 拽专注 讜讗讬讘讚 讘讬讚讬诐 讜讬''诇 讚讚讬讬拽 诪讚拽转谞讬 讜诇讗 诇拽专讜注 讚讗讬 诇讗 讘注讬 讗诇讗 诇驻讟讜专 讻砖谞讗讘讚 讘驻砖讬注讛 诪讗讬 讗专讬讗 讚讗''诇 注''诪 诇拽专讜注 讗驻讬诇讜 诇讗 讗''诇 注''诪 诇拽专讜注 讗诇讗 砖诇讗 讗诪专 诇讬讛 讘诇砖讜谉 砖诪讬专讛 驻讟讜专 讻讚讚专讬砖 讘诪讻诇转讬谉 诇砖诪讜专 专''砖 讗讜诪专 注讚 砖讬驻拽讬讚 讗爪诇讜 讜讬讗诪专 讛讬诇讱 讜砖诪讜专 诇讬 讗讘诇 讗诐 讗诪专 诇讬讛 注讬谞讬讱 讘讜 驻讟讜专 讜诪砖谞讬 诪转谞讬' 讘讚讗转讗 诇讬讚讬讛 讜讻讬 拽转谞讬 注''诪 诇驻讟讜专 驻讟讜专 讛''讛 讘诇讗 注诇 诪谞转 讛讜''诪 诇讗砖诪讜注讬谞谉 讚驻讟讜专 讘讚诇讗 讗转讗 诇讬讚讬讛 讗诇讗 讻诇 注讬拽专 讛转谞讗 诇讗 讘讗 讗诇讗 诇讛砖诪讬注谞讜 讚讘谞讝拽讬 诪诪讜谞讜 诪讛谞讬 注''诪 诇驻讟讜专 讜讘谞讝拽讬 讙讜驻讜 诇讗 诪讛谞讬 讜专''讬 诪驻' 讚讛''驻 诇砖诪讜专 讜诇讗 诇拽专讜注 驻讬' 讻砖谞转谉 诇讜 诇砖诪讜专 讜诇讗 讛专砖讛讜 诇讗 诇拽专讜注 讜诇讗 诇讗讘讚 讗讝 讞讬讬讘 讘讻诇 讚讬谉 砖讜诪专 讗讘诇 讗诐 讛专砖讛讜 诇拽专讜注 讜诇讗讘讚 讗诐 讬专爪讛 讗讬谉 注诇讬讜 讚讬谉 砖讜诪专 诇讛转讞讬讬讘 讘讻讜诇诐 讘诪讛 砖诪拽讘诇讜 诇砖诪讜专 讻讬讜谉 砖谞讜转谉 诇讜 专砖讜转 讙诐 诇拽专讜注 讜诇讗讘讚 讗诐 讬专爪讛 讜讗诐 谞转讬谞转 专砖讜转 诇拽专讜注 讗讬谉 驻讜讟专转讜 诪谉 讛拽专讬注讛 讗''讻 讛讬讛 诇讜 诇讬讞砖讘 砖讜诪专 讻砖谞转谉 诇讜 专砖讜转 讙诐 诇拽专讜注 讻讗讬诇讜 诇讗 谞转谉 诇讜 讗诇讗 诇砖诪讜专 住转诐: 讛讗 讚讗转讗 诇讬讚讬讛. 驻讬' 诪转谞讬' 砖谞转谉 诇讬讚讜 讜讗''诇 砖诪讜专 讜讗诐 转专爪讛 诇拽专讜注 注砖讛 讻专爪讜谞讱 讚讻讬讜谉 砖讞住 注诇 讛讞驻抓 砖诇讗 讗''诇 拽专注讜 注讚 砖讘讗 诇讬讚讜 砖讛驻拽讬讚讜 讗爪诇讜 转讞讬诇讛 诪讛 砖谞讜转谉 诇讜 专砖讜转 诇拽专注讜 讘住讬讜诐 讚讘专讬讜 讗讬谉 讗讜诪专 讻谉 讻讚讬 诇驻讟专讜 讗诇讗 驻讟讜诪讬 诪讬诇讬 讛讜讗 讚讛讜讬 讻讚讬 砖讬砖诪讜专 诇讜 讘专爪讜谉 讜诇讗 讬讚讗讙 砖诪讗 讬讚拽讚拽 注诪讜 讬讜转专 诪讚讗讬 讗诐 . 转拽专注 讜讬注诪讜讚 讘讚讬谉 讛讜讗 讚拽讗''诇 讜讗注''讙 讚讗转讗 诇讬讚讬讛 讘转讜专转 拽专讬注讛 砖讗''诇 讘砖注转 谞转讬谞讛 讞讬讬讘 注诇 讛拽专讬注讛 讜讘专讬讬转讗 讘讚诇讗 讗转讗 诇讬讚讬讛 砖讗''诇 讟讜诇 讞驻抓 驻诇讜谞讬 讛诪讜谞讞 砖诐 转砖诪专讛讜 诇讬 讜讗诐 专爪讜谞讱 转拽专注讛讜 讜讗讞''讻 谞讟诇讜 讜拽专注讜 讚讻讬讜谉 砖讗讬谞讜 讞住 注诇讬讜 讗诇讗 砖谞讜转谉 诇讜 专砖讜转 拽讜讚诐 砖讬转谞讛讜 诇讬讚讜 讗诐 讻谉 讗讬谉 讞讜砖砖 讗诐 讬讗讘讚讛讜 讜诇驻讜讟专讜 诇讙诪专讬 谞转谉 诇讜 专砖讜转 讗''诇 专讘讛 诇砖诪讜专 讚讗转讗 诇讬讚讬讛 诪砖诪注 讚讛讻讬 诪砖诪注 拽专讗 砖谞转谉 诇讜 专砖讜转 诇砖诪讜专 讘诇讘讚 讗讘诇 谞转谉 诇讜 讙诐 诇讗讘讚 讗讬谉 注诇讬讜 讚讬谉 砖讜诪专 讗诇讗 讗诪专 专讘讛 诪转谞讬' 讘讚讗转讗 诇讬讚讬讛 讘转讜专转 砖诪讬专讛 讘诇讘讚 讜砖讜讘 谞诪诇讱 讜谞转谉 诇讜 专砖讜转 诇拽专讜注 砖讻讬讜谉 砖诪转讞讬诇转 谞转讬谞转讜 谞转谞讜 诇讜 诇砖诪讜专 讜诇讗 诇拽专讜注 讜讛谞驻拽讚 拽讬讘诇 注诇讬讜 诪讛 砖讗讜诪专 讗讞''讻 诇拽专讜注 讗诐 讬专爪讛 讗讬谞讜 讗诇讗 诪砖讟讛 讜驻讟讜诪讬 诪讬诇讬 讜讘专讬讬转讗 讘讚讗转讗 诇讬讚讬讛 讘转讜专转 拽专讬注讛 砖诪砖注转 谞转讬谞讛 讗''诇 讻谉 讚讻讬讜谉 砖讗讜诪专 诇讜 讻谉 拽讜讚诐 砖谞注砖讛 砖讜诪专 讗讬谉 讞讜砖砖 讗诐 讬拽专注 讜讻''砖 讗诐 诇讗 注砖讗讜 砖讜诪专 讗诇讗 讗''诇 拽专注 讻住讜转讬 讜砖讘讜专 讻讚讬 讛诪讜谞讞 诇驻谞讬讱 砖讛讜讗 驻讟讜专:





专砖讘"讗

 诇驻讬 砖讗讬谉 讗讚诐 诪讜讞诇 注诇 专讗砖讬 讗讬讘专讬诐. 砖讗祝 注诇 驻讬 砖讗诪专 诇讜 诇驻讟讜专 诪转讜讱 爪注专讜 讗讜 讻注住讜 讗讜诪专 讻谉 讜诇讗 讘讙诪专 讚注转.





讗诪专 诇讜 讜讻讬 讗讚诐 诪讜讞诇 注诇 爪注专讜 讜讛转谞讬讗 讜讻讜' 讗诪专 诇讜 诪讬讚讬 砖诪讬注讛 诇讱 讘讛讗 讜讻讜'. 转诪讬讛讗 诇讬讛 讚诪讛讗讬 诇讬砖谞讗 诪砖诪注 砖讞砖砖 专讘讛 诇拽讜砖讬讬转讜 砖诇 专"讬 诪讚讗砖转讬拽 讜讗诪专 诇讜 诪讬讚讬 砖诪讬注 诇讱 讘讛讗, 讜讻谉 诪砖诪注 砖拽讘诇 诪诪谞讜 讟注诪讜 砖诇 专讘 砖砖转 讜讗诐 讻谉 讗讬讱 谞讞诇拽 讘讝讛 注诐 专讘讬 讛讜砖注讬讗. 讜讬"诇 讚诇讗讞专 诪讻讗谉 谞转讬讬砖讘讛 诇讜 讛讘专讬讬转讗 讚讗讬谉 讛讻讬 谞诪讬 讚注诇 专讗砖讬 讗讘专讬诐 讗讬谉 讗讚诐 诪讜讞诇 讗讘诇 注诇 爪注专讜 诇驻注诪讬诐 砖讛讜讗 诪讜讞诇 讜讻讚讗诪专 专讘讬 讬讜讞谞谉 讚讻诇 砖讛讜讗 讗讜诪专 讘谞讬讞讜转讗 砖讛讜讗 驻讜讟专讜, 讜讗祝 注诇 驻讬 砖讬砖 诇驻专砖 砖专讘讬 讬讜讞谞谉 驻讜讟专 讙诐 讻谉 讘专讗砖讬 讗讬讘专讬诐 砖驻讜讟专讜 讘谞讬讞讜转讗 讻诪讜 砖谞讻转讘 讘住诪讜讱 专讘讛 讞诇讜拽 注诇讬讜 讘讚讘专 讝讛.





专讘讬 讬讜讞谞谉 讗诪专 讬砖 讛谉 砖讛讜讗 讻诇讗讜 讜讬砖 诇讗讜 砖讛讜讗 讻讛谉. 讛谉 讻诪转诪讬讛 讛专讬 讛讜讗 讻诇讗讜 讜诇讗讜 讻诪转诪讬讛 讛专讬 讛讜讗 讻讛谉. 驻讬专砖 讛专讗讘"讚 讝"诇 讚专讘讬 讬讜讞谞谉 诇讗讜 诇驻专讜砖讬 诪转谞讬转讬谉 拽讗转讬 讚诪讜讚讛 讛讜讗 诇专讘讛 讘讛讗 讚讗讬谉 讗讚诐 诪讜讞诇 注诇 专讗砖讬 讗讬讘专讬诐 诇注讜诇诐, 讗诇讗 讚讬谉 讗讞专 讘注诇诪讗 拽讗诪专 讚爪注专讜 讜讻诇 砖讻谉 诪诪讜谞讜 诪讜讞诇 讗诇讗 砖讬砖 讛谉 砖讛讜讗 讻诇讗讜 讜讘讬谉 讘爪注专 讙讜驻讜 讜讘讬谉 讘诪诪讜谞讜 讞讬讬讘 讜讬砖 诇讗讜 砖讛讬讗 讻讛谉 讜驻讟讜专 [讘讬谉] 讘爪注专 讙讜驻讜 讜讘讬谉 讘诪诪讜谞讜 讜讻诇 砖讻谉 讘砖驻讜讟专讜 讘谞讬讞讜转讗 讻讙讜谉 砖讗诪专 诇讜 讛讻讛谉 讜驻爪注讛讜 讜讛专讬谞讬 驻讜讟专讱, 讜诇驻讬 讝讛 讗转讬 砖驻讬专 诪讛 砖驻讬专砖转讬 讘讚讘专讬 专讘讛. 讗讘诇 砖讗专 讛诪驻专砖讬诐 诇讗 驻讬专砖讜 讻谉 讗诇讗 专讘讬 讬讜讞谞谉 诇驻专讜砖讬 诪转谞讬转讬谉 讜诇驻专讜拽讬 诪转谞讬转讬谉 讜讘专讬讬转讗 拽讗 讗转讬, 讜讻谉 诪砖诪注 诪讚拽讗诪专讬谞谉 专讘讬 讬讜讞谞谉 讗诪专 讜诇讗 拽讗诪专 讗诪专 专讘讬 讬讜讞谞谉 讚诇诪讗 讗诪讬诪专讗 讚专讘讛 讜专' 讛讜砖注讬讗 拽讗讬 讜诇讜诪专 讚讗讬谞讛讜 诪驻专砖讬 诪转谞讬转讬谉 讛讻讬 讜讗讬讛讜 诪驻专砖 讘讛讻讬, 讜讻谉 驻讬专砖 专砖"讬 讝"诇 讚讘讬谉 讘专讗砖讬 讗讬讘专讬诐 [讘讬谉] 讘爪注专讜 讘讬谉 讘诪诪讜谞讜 讗诐 驻讟专讜 讘谞讬讞讜转讗 讜诇讗 讘讛谉 讻诪转诪讬讛 驻讟讜专 讜讛讬讬谞讜 住讬驻讗 讚诪转谞讬转讬谉 讜讘讬谉 讘讝讛 讜讘讬谉 讘讝讛 讛谉 讻诪转诪讬讛 讞讬讬讘 讜讛讬讬谞讜 专讬砖讗 讗诇讗 讗讜专讞讗 讚诪诇转讗 讛讬讗 讚谞拽讟 讛讞讬讜讘 注诇 讛讞诪讜专 讜讛驻讟讜专 注诇 讛拽诇 讜讗讬谉 讛讻诇 转诇讜讬 讗诇讗 讘驻讜讟专 讻诪转诪讬讛 讜讘驻讟讜专 讘谞讬讞讜转讗 讜讗驻讬诇讜 讘诇讗 讻诪转诪讬讛, 讜讻谉 谞专讗讛 讙诐 诪讚讘专讬 讛专讘 讗诇驻住讬 讝"诇 砖诇讗 讛讘讬讗 讞诇讜拽转 专讘讛 讜专讘 砖砖转 讜专' 讛讜砖注讬讗 讗诇讗 讛讗 讚专讘讬 讬讜讞谞谉 讘诇讘讚 讚讗诇诪讗 诪转谞讬转讬谉 讜讘专讬讬转讗 讘讛讻讬 诪讬转专爪谉.





转谞讬讗 谞诪讬 讛讻讬 讛讻谞讬 讜驻爪注谞讬 注诇 诪谞转 诇驻讟讜专 讜讗诪专 诇讜 诇讗讜 砖讛讜讗 讻讛谉. 讻讱 讛讙讬专住讗 讘诪拽爪转 讛住驻专讬诐. 讜诇驻讬 讙专住讗 讝讜 讛讻讬 讗诪专 诇讜 讛谞讞讘诇 讛讻谞讬 讜驻爪注谞讬 讜讗诪专 诇讜 讛讞讜讘诇 注诇 诪谞转 诇驻讟讜专 讗转讛 讗讜诪专 诇讬 讻谉 讜讛砖讬讘讜 讛谞讞讘诇 讻诪转诪讬讛 诇讗讜 讛专讬 诇讗讜 讝讛 讻讛谉 讜讛讻讬 拽讗诪专 讜讻讬 诇讗 讗谞讬 讗讜诪专 诇讱 注诇 诪谞转 砖诇讗 讗注诪讬讚讱 讘讚讬谉 讜讬砖 诇砖讜谞讜转 讘住驻专讬诐 讗讞专讬诐.





讜专诪讬谞讛讜 诇砖诪讜专 讜诇讗 诇拽专讜注 讜诇讗 诇讗讘讚. 讜讗诐 转讗诪专 诪讗讬 拽讜砖讬讗 讚注讚 讻讗谉 诇讗 砖诪注谞讜 讗诇讗 砖讻诇 砖诇讗 诪住专 诇讜 诇砖诪讜专 讗讬谞讜 讘讚讬谉 讛砖讜诪专讬谉 讜讗诐 驻砖注 驻讟讜专 讗讘诇 讘砖拽专注讜 讗讜 讗讘讚讜 诪谞诇谉, 转讬专抓 讛专讗讘"讚 讝"诇 讚讗诐 诇讗 砖诇讞 讬讚讜 讘诪诇讗讻转 专注讛讜 讻转讬讘 讘讗讜转讛 驻专砖讛 讜注诇 讛讻诇 讗诪专讛 转讜专讛 诪住专讜 诇讜 诇拽专讜注 驻讟讜专.





诇讗 拽砖讬讗 讛讗 讚讗转讗 诇讬讚讬讛 讜讛讗 讚诇讗 讗转讗 诇讬讚讬讛. 讻诇讜诪专 讗诪专 诇讜 注诇 诪谞转 诇拽专讜注 讜讛讜讗 拽专注 讘注讜讚讛 诪讜谞讞转 讘拽专拽注 拽讜讚诐 砖谞讟诇讛 驻讟讜专 讗讘诇 讗诐 拽专注讛 诇讗讞专 砖谞讟诇讛 讘讬讚讜 讻讘专 谞注砖讛 注诇讬讜 砖讜诪专 讜谞转讞讬讬讘 讘砖诪讬专转讛 讜讗诐 拽专注讛 讞讬讬讘, 讜讗转拽讬祝 注诇讬讛 专讘讛 诇砖诪讜专 讚讗转讗 诇讬讚讬讛 诪砖诪注 讚讛讗 讻转讬讘 讻讬 讬转谉 讗讬砖 讗诇 专注讛讜 讻住祝 讗讜 讻诇讬诐 诇砖诪讜专 讚讗诇诪讗 讗祝 注诇 驻讬 砖讬砖 讘讜 谞转讬谞讛 拽讗诪专, 讗诇讗 讗诪专 专讘讛 诇讗 拽砖讬讗 讛讗 讚讗转讗 诇讬讚讬讛 讘转讜专转 砖诪讬专讛 讻诇讜诪专 砖诪住专讛 诇讜 讘转讜专转 砖诪讬专讛 住转诐 讜讗讞专 讻讱 谞诪诇讱 讜讗诪专 诇讜 拽专注讛 讗讝 讞讬讬讘 注讚 砖讬讗诪专 诇讜 注诇 诪谞转 诇驻讟讜专 讚讻讬讜谉 砖讘讗转 诇讬讚讜 讘转讜专转 砖诪讬专讛 讜谞注砖讛 注诇讬讛 砖讜诪专 讙诪讜专 讗讬谞讜 驻讟讜专 注讚 砖讬讗诪专 诇讜 注诇 诪谞转 诇驻讟讜专 讚讛讻讬 拽讗诪专 诇讜 诪讛 砖讛驻拽讚转讬 诇讱 讗诐 转专爪讛 诇拽专讜注 拽专注 诇讚注转讱 讜讘诇讘讚 砖转砖诇诐 诇讬 讗讘诇 讗讬 讘砖注讛 砖讛讜讗 诪讜住专讛 诇讜 讗讜诪专 讻谉 讗祝 注诇 驻讬 砖诇讗 讗诪专 诇讜 注诇 诪谞转 诇驻讟讜专 驻讟讜专 砖讘砖注讛 砖谞注砖讛 砖讜诪专 注诇讬讛 讘转谞讗讬 讻谉 讘讗讛 诇讬讚讜 砖讗诐 讬专爪讛 诇拽专讜注 讬拽专注谞讛 诪谉 讛住转诐 注诇 诪谞转 诇驻讟讜专 讗诪专 讛讻讬 讜注诇 讚注转 讻谉 拽讘诇讛 砖讜诪专 讝讛 讜讝讛讜 砖驻讟专讛 讛转讜专讛, 讜诪诪讬诇讗 砖诪注讬谞谉 讚讻诇 砖讻谉 讚驻讟讜专 讗诐 拽讜专注讛 讘注讜讚讛 诪讜谞讞转 注诇 讙讘讬 拽专拽注 讗祝 注诇 讙讘 讚诇讗 讗诪专 诇讛 注诇 诪谞转 诇驻讟讜专 讚讗讬讻讗 转专转讬 诇讟讬讘讜转讗. 讜讗讬讻讗 诇诪讬讚拽, 讚讛讗 讗诪专讬谞谉 讘砖诇讛讬 讻讬爪讚 讛专讙诇 (诇注讬诇 讘讘讗 拽诪讗 讻讝, 讗 讜砖诐 讘转讜住驻讜转) 讗诪专 专讘讗 讛谞讬讞 讙讞诇转 注诇 讘讙讚讜 讜谞砖专祝 讞讬讬讘 讻诇讜诪专 讗祝 注诇 驻讬 砖讛谞讬讞讛 注诇 讛讘讙讚 讘驻谞讬 讛讘注诇讬诐 讜诇讗 讞砖讜 讛讘注诇讬诐 诇住诇拽讛 讗讬谉 讗讜诪专讬诐 砖诪讞诇 诇讜 注诇 砖专讬驻转讜 讗诇讗 讛谞讬讞讜 诇砖专讜祝 注诇 诪谞转 砖讬注诪讬讚谞讜 讘讚讬谉, 讜住讬讬注讬' 诪讚转谞谉 讛讗讜诪专 拽专注 讗转 讻住讜转讬 砖讘专 讗转 讻讚讬 讞讬讬 注诇 诪谞转 诇驻讟讜专 驻讟讜专, 讛谞讛 砖注砖讜 诪谞讬讞 讙讞诇转 讘驻谞讬 讛讘注诇讬诐 讜诇讗 讞砖砖 诇住诇拽讛 讻讗讜诪专 砖专讜祝 讜讗驻讬诇讜 讛讻讬 讞讬讬讘 讜讗祝 注诇 驻讬 砖诇讗 谞讟诇 讗转 讛讘讙讚 讘讬讚讜 讗诇讗 砖专驻讜 讜讛讜讗 诪讜谞讞 注诇 讙讘讬 拽专拽注. 讜讬"诇 讚砖驻讬专 砖诪注讬谞谉 诪讗讜诪专 拽专注 讗转 讻住讜转讬 (砖讬讞讬讬讘 讛讘专讬讬转讗) [砖讞讬讬讘讛 讛诪砖谞讛] 砖讛诪谞讬讞 讙讞诇转 注诇 讘讙讚讜 讗祝 注诇 驻讬 砖讛讘注诇讬诐 专讜讗讬谉 讜诇讗 讞砖砖讜 诇住诇拽讛 砖讞讬讬讘 砖讗诐 讗转讛 驻讜讟专 讛诪谞讬讞 讙讞诇转 讘砖转讬拽转 讛讘注诇讬诐 诇讘讚 诪驻谞讬 砖诇讗 住诇拽讜讛讜 讜讗祝 注诇 驻讬 砖诇讗 讗诪专讜 诇讜 讛讘注诇讬诐 拽专注 讻谉 转驻讟讜专 讗讞专 砖讘讗讛 诇讬讚讜 讘转讜专转 砖诪讬专讛 讜讗祝 注诇 驻讬 砖诇讗 讗诪专讜 诇讜 注诇 诪谞转 诇驻讟讜专. 讻谉 转讬专爪讜 讘转讜住驻讜转 讜讻谉 谞讻讜谉.





讛诪讗讬专讬

讻诇 讛诪讜住专 讚讬谉 注诇 讞讘专讜 讜讛讜讗 砖爪讜注拽 注诇讬讜 诇讛拽讘"讛 砖讬拽讞 谞拽诪转讜 诪诪谞讜 注诇 砖讙讝诇讜 讜讬砖 诇讜 讚讬讬谉 讘注讬专 砖讗诐 讬讜讚讬注 诇讜 讛注谞讬谉 讬注砖讛 诇讜 讻驻讬 讛专讗讜讬 讜讝讛 诪转讻讜讬谉 诇讛注谞讬砖讜 讘讬讜转专 专讗讜讬 讛讜讗 诇讬注谞砖 转讞诇讛 注诇 注讜谞讜转讬讜 讜讛讜讗 砖讗诪专讜 讗讜讬 诇讜 诇爪讜注拽 讬讜转专 诪谉 讛谞爪注拽 讜讻谉 讗诪专讜 讗讞讚 讛爪讜注拽 讜讗讞讚 讛谞爪注拽 讘诪砖诪注 专"诇 讘诪砖诪注 砖诇 讜讞专讛 讗驻讬 讜讛专讙转讬 讗转讻诐 讗诇讗 砖诪诪讛专讬谉 诇爪讜注拽 讬讜转专 诪谉 讛谞爪注拽 专"诇 砖诪诪讛专讬谉 诇讬驻专注 诪谉 讛爪讜注拽 讜讙讚讜诇讬 讛诪驻专砖讬诐 驻专砖讜讛 讘注谞讬谉 讗讞专 讜讘诪住讻转 砖讘转 讗诪专讜 砖讻诇 砖讞讘专讜 谞注谞砖 注诇 讬讚讜 讗讬谉 诪讻谞讬住讬谉 讗讜转讜 讘诪讞讬爪转讜 砖诇 讛拽讘"讛 讜讚讜拽讗 讘讚专讱 砖讛讬讛 讗驻砖专 诇讜 注诇 讬讚讬 讘讬转 讚讬谉 诇讬讟讜诇 诪诪谞讜 讗转 讚讬谞讜 讜讛讜讗 诪转讻讜讬谉 诇讛注谞讬砖讜 讛讗 讗诐 诇讗 讻讬讜谉 诇讻讱 讜谞砖转诇讞 讛专砖注 讘讬讚 驻砖注讜 讗讬谉 诇讜 讚诪讬诐 讻诇诇 讜诪"诪 讬讛讗 讗讚诐 诪谉 讛谞专讚驻讬诐 讜诇讗 诪谉 讛专讜讚驻讬诐 讚专讱 爪讞讜转 讗诪专讜 讗讬谉 诇讱 诪专讜讚驻讬诐 讬讜转专 诪转讜专讬诐 讜讘谞讬 讬讜谞讛 讜讛诐 讛诐 砖讛讜讻砖专讜 诇诪讝讘讞:



讛诪砖谞讛 讛讞诪讬砖讬转 讜注谞讬谞讛 诇讘讗专 讘讛 注谞讬谉 讛讞诇拽 讛讞诪讬砖讬 讜讗诪专 注诇 讝讛 讛讗讜诪专 住诪讗 讗转 注讬谞讬 拽讟注 讗转 讬讚讬 砖讘专 讗转 专讙诇讬 讞讬讬讘 注诇 诪谞转 诇驻讟讜专 讞讬讬讘 拽专注 讗转 讻住讜转讬 砖讘专 讗转 讻讚讬 讞讬讬讘 注诇 诪谞转 诇驻讟讜专 驻讟讜专 注砖讛 讻谉 诇讗讬砖 驻诇讜谞讬 讞讬讬讘 注诇 诪谞转 诇驻讟讜专 讞讬讬讘 讘讬谉 讘讙讜驻讜 讘讬谉 讘诪诪讜谞讜 讗诪专 讛专"诐 讗诪专讜 讬砖 讛谉 砖讛讜讗 讻诇讗讜 讜讛讜讗 讝讛 砖讬讗诪专 诇讜 讘谞讝拽 讙讜驻讜 注诇 诪谞转 诇驻讟讜专 讻讬 诪谉 讛讬讚讜注 讻讬 讗讬谉 讗讚诐 诪讜转专 讘讻诪讜转 讝讛 讜诇驻讬讻讱 讛讜讗 讞讬讬讘:



讗诪专 讛诪讗讬专讬 讛讗讜诪专 住诪讗 讗转 注讬谞讬 讜砖讘专 讗转 专讙诇讬 讜拽讟注 讗转 讬讚讬 讞讬讬讘 讘讻诇 讞诪砖讛 讚讘专讬诐 讜讗驻讬诇讜 讗诪专 诇讜 讘驻讬专讜砖 注诇 诪谞转 诇驻讟讜专 砖诪谉 讛住转诐 讗讬谉 讗讚诐 诪讜讞诇 注诇 专讗砖讬 讗讘专讬诐 拽专注 讗转 讻住讜转讬 讜砖讘专 讗转 讻讚讬 讜注砖讛 讻谉 讞讬讬讘 讜讗诐 讗诪专 诇讜 注诇 诪谞转 诇驻讟讜专 驻讟讜专 砖讗讚诐 注砖讜讬 诇诪讞讜诇 注诇 诪诪讜谞讜 讗诪专 诇讜 注砖讛 讻谉 诇驻诇讜谞讬 注诇 诪谞转 诇驻讟讜专 专"诇 砖注诇讬 诇砖诇诐 诇谞讙讝诇 讜诇驻讟讜专 讗讜转讱 诪谉 讛讚讬谉 讞讬讬讘 讛注讜砖讛 讗祝 讘诪诪讜谞讜 讜讛诪爪讜讛 驻讟讜专 砖讗讬谉 砖诇讬讞 诇讚讘专 注讘专讛:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讚讘专 讝讛 砖讘讗专谞讜 讘讙讜驻讜 砖讗驻讬诇讜 讗诪专 诇讜 注诇 诪谞转 诇驻讟讜专 讞讬讬讘 讚讜拽讗 讘专讗砖讬 讗讘专讬诐 砖诪谉 讛住转诐 讗讬谉 讗讚诐 诪讜讞诇 讘讻讱 讛讗 讗诐 讗诪专 讛讻谞讬 讜驻爪注谞讬 讗诐 讗诪专 诇讜 注诇 诪谞转 诇驻讟讜专 讜注砖讛 讻谉 驻讟讜专:



驻注诪讬诐 砖讗祝 讘讛讻谞讬 讜驻爪注谞讬 驻讟讜专 讗注"驻 砖诇讗 讗诪专 注诇 诪谞转 诇驻讟讜专 讜讗祝 讘诇讗 讛讜讚讗讛 讻讬爪讚 讗诪专 诇讜 讛讻谞讬 驻爪注谞讬 讜讛砖讬讘讜 讛讗讞专 讜讗诐 讗谞讬 注讜砖讛 讻谉 讗转讛 驻讜讟专谞讬 讜讗诪专 诇讜 讜诇讗讜 讘转诪讬讛讗 驻讟讜专 讻讗诇讜 讗诪专 讛谉 讗讜 讻讗诇讜 讗诪专 讘驻讬专讜砖 注诇 诪谞转 诇驻讟讜专 讜讻诇 砖讻谉 讘诪诪讜谉 讜驻注诪讬诐 砖讗驻讬诇讜 讗诪专 诇讜 讛谉 讞讬讬讘 讻讙讜谉 砖讗诪专 诇讜 讛讻谞讬 讜驻爪注谞讬 讜讛诇讛 砖讜讗诇讜 注诇 诪谞转 诇驻讟讜专 讜讛讜讗 诪砖讬讘 讛谉 讘转诪讬讛讗 讛专讬 讛讜讗 讻诇讗讜 讜讞讬讬讘 讜诪讻诇 诪拽讜诐 讘专讗砖讬 讗讘专讬诐 讗讬谉 讛谉 讜诇讗讜 讜讗驻讬诇讜 讗诪专 注诇 诪谞转 诇驻讟讜专 讗讬谉 诪讜注讬诇讬诐 诇驻讟讜专 讻诪讜 砖讘讗专谞讜:



讜拽爪转 诪驻专砖讬诐 驻专砖讜讛 讘讚专讱 讗讞专转 讜讛讬讜爪讗 诪讚讘专讬讛诐 砖讻诇 砖讗诪专 谞讞讘诇 诇讞讜讘诇 讘驻讬专讜砖 砖讘专 讗转 讬讚讬 注诇 诪谞转 诇驻讟讜专 讗驻讬诇讜 讘讞住专讜谉 讗讘专 驻讟讜专 讜诪砖谞转谞讜 砖讛驻诇讬讙讛 讘讬谉 诪诪讜谉 诇讙讜祝 诇讗 砖讗诪专 谞讞讘诇 诇讞讜讘诇 拽讟注 讗转 讬讚讬 注诇 诪谞转 诇驻讟讜专 讗诇讗 砖讗诪专 拽讟注 讗转 讬讚讬 住转诪讗 讜讛讜讗 砖讜讗诇讜 注诇 诪谞转 诇驻讟讜专 讜诪砖讬讘 讛谉 讘诇讗 转诪讬讛讗 讜讗诪专 砖讘讞住专讜谉 讗讘专 讛专讬 讛谉 讝讛 讻诇讗讜 讜谞讚讜谞讛讜 讘诇砖讜谉 转诪讬讛 讗讘诇 诇注谞讬谉 讛讻谞讬 驻爪注谞讬 讜谞讝拽讬 诪诪讜谉 诪讘讬谞讬谉 讗讜转讜 讻诪砖诪注讜 讜讻谉 诇讚专讱 讗讞专转 讬砖 诇讗讜 砖讛讜讗 讻讛谉 讜讛讜讗 砖讗诪专 讛谞讞讘诇 诇讞讜讘诇 拽讟注 讗转 讬讚讬 讜讗诪专 诇讜 讜讗转讞讬讬讘 讘讻讱 讜讛讜讗 诪砖讬讘讜 诇讗讜 讘讞住专讜谉 讗讘专 谞讚讜谞讛讜 讻讛谉 讜讘讛讻讗讛 讜讘诪诪讜谉 谞讚谞讜讛讜 讻诪砖诪注讜 讗讘诇 讗诐 讗诪专 讛谉 讗讜 诇讗讜 讘转诪讬讛讗 讚谞讬谉 讗讜转讜 讘转诪讬讛讗 讘讬谉 讘讙讜祝 讘讬谉 讘诪诪讜谉 讜专讜讘 驻讜住拽讬诐 专讗讬转讬 砖驻住拽讜 讻讚注转 专讗砖讜谉:

讜讝讛 诇砖讜谉 讛专讗讘"讚 讝"诇 专讘讬 讬讜讞谞谉 讗诪专 讬砖 讛谉 砖讛讜讗 讻诇讗讜 讜讬砖 诇讗讜 砖讛讜讗 讻讛谉 讜讛讬讻讬 讚诪讬 讘诪转诪讛 讻讙讜谉 砖讗诪专 诇讛谉 讛讻讜谞讬 讜驻爪注讜谞讬 讜讗诪专讜 诇讜 砖诪讗 转注诪讬讚 讗讜转谞讜 讘讚讬谉 讗诪专 诇讛诐 讘转诪讬讛 诇讗 讛讻讜谞讬 讜驻爪注讜谞讬 注诇 诪谞转 诇驻讟讜专 讛专讬 诇讗讜 砖讛讜讗 讻讛谉 讜驻讟讜专 讜讻诇 砖讻谉 讘诪诪讜谉 讜讬砖 讛谉 砖讛讜讗 讻诇讗讜 讻讙讜谉 砖讗诪专讜 诇讜 谞讻讛 讗讜转讱 讗诪专 诇讛谉 讛讻讜谞讬 讜驻爪注讜谞讬 注诇 诪谞转 诇驻讟讜专 讻诇讜诪专 住讘讜专讬诐 讗转诐 砖转讛讬讜 驻讟讜专讬诐 讛专讬 讛谉 砖讛讜讗 讻诇讗讜 讜讻谉 讘诪诪讜谉. 转谞讬讗 谞诪讬 讛讻讬 讛讻讜谞讬 讜驻爪注讜谞讬 注诇 诪谞转 诇驻讟讜专 讬砖 讛谉 砖讛讜讗 讻诇讗讜 讜讬砖 诇讗讜 砖讛讜讗 讻讛谉 谞诪爪讗 讗讚诐 诪讜讞诇 注诇 爪注专讜 讗驻讬诇讜 讘诇讗讜 砖讛讜讗 讻讛谉 讜讻诇 砖讻谉 讛谉 砖讛讜讗 讻驻砖讜讟讜. 谞诪爪讗讜 讚讘专讬 专讘讗 讚讘转专讗 讛讜讗 拽讬讬诪讬谉 讜专讘讬 讬讜讞谞谉 讻讜讜转讬讛 住讘讬专讗 诇讬讛 讗诇讗 砖驻讬专砖 讛讚讬谉 诪讛 砖诇讗 砖驻讬专砖 专讘讗. 讻谉 谞专讗讛 诇讬. 注"讻.
讜讝讛 诇砖讜谉 讛专"诪 诪住专拽住讟讛 讝"诇 讛讗讜诪专 诇讞讘专讜 住诪讗 讗转 注讬谞讬 讗讜 拽讟注 讗转 讬讚讬 讗驻讬诇讜 讗诪专 诇讜 注诇 诪谞转 诇驻讟讜专 讞讬讬讘 讘讞诪砖讛 讚讘专讬诐 讜讗转讬讗 诇讚注转讬讛 讚专讘讗 讚讗诪专 讟注诪讗 讚专讬砖讗 讚诪转谞讬转讬谉 诇驻讬 砖讗讬谉 讗讚诐 诪讜讞诇 注诇 专讗砖讬 讗讘专讬讜 讜讻谉 驻住拽 专讘谞讜 讞谞谞讗诇 讝"诇. 讜讻谉 讻转讘 讛专"诪 讝"诇. 讗讘诇 诪讚讘专讬 专讘讬谞讜 讛讙讚讜诇 讝"诇 谞专讗讛 砖讚注转讜 诇驻住讜拽 讚驻讟讜专 诪讚讬谞讬 讗讚诐 讻讬讜谉 讚讗诪专 诇讬讛 讛谞讬讝拽 讛讻讛 讗讜转讬 注诇 诪谞转 诇驻讟讜专 讗讘诇 讗讬 砖讬讬诇讬讛 诪讝讬拽 讜讗诪专 诇讬讛 注诇 诪谞转 诇驻讟讜专 讗祝 注诇 讙讘 讚讗诪专 诇讬讛 讛谉 讘诇讗 转诪讬讛 讞讬讬讘 讜讻谉 讻转讘 讬砖 诇讗讜 砖讛讜讗 讻讛谉. 讜爪专讬讱 注讬讜谉. 讗诪专 诇讜 住诪讗 讗转 注讬谞讬 砖讗诇讜 注诇 诪谞转 诇驻讟讜专 讗诪专 诇讜 讛谉 讘砖驻讛 专驻讛 讗讜 砖砖讗诇讜 注诇 诪谞转 诇讞讬讬讘 讜讗诪专 诇讜 诇讗讜 讘砖驻讛 专驻讛 讛专讬 讝讛 讞讬讬讘 讘转砖诇讜诪讬谉 讜讘诪诪讜谉 讻讬 讛讗讬 讙讜讜谞讗 驻讟讜专 诪谉 讛转砖诇讜诪讬谉. 讜讗诐 讛谉 讗讜 诇讗讜 讛砖讬讘讜 讘转诪讬讛 讻诪讜 砖讗讬谞讜 讙讜诪专 讘讚注转讜 诪讛 砖诪讜爪讬讗 讘砖驻转讬讜 诇讙诪专讬 讘讙讜驻讜 讞讬讬讘 讗驻讬诇讜 讗诐 讗诪专 诇讜 注诇 诪谞转 诇驻讟讜专 讜讗诪专 诇讜 讛谉 讻诪转诪讬讛 砖讝讛 讗讬谞讜 诪爪讜讬 砖讬诪讞讜诇 讗讚诐 诪讚注转讜 诇讞讜讘诇讬诐 讘讜 讜讬爪讜诐 注诇 讻讱 诇注砖讜转. 讜讚讘专 讝讛 注讬拽专 讗诐 谞专讗讛 诪转诪讬讛转讜 砖讗讬谉 讚注转讜 诇诪讞讜诇 讜讻谉 讛讜讗 诇砖讜谉 讘谞讬 讗讚诐 讘讚讘专讬诐 讻讗诇讛 诇讜诪专 诇讗讜 讘诪讬谉 讗讞转 诪诪讬谞讬 讛转诪讬讛讜转 讻诪讜 砖专讜爪讛 诇讜诪专 诪讬 讛讜讗 讝讛 砖讬讜讻诇 诇讞讬讬讘讱 讘转砖诇讜诪讬谉 讜讗诐 讗诪专 诇讜 诇讗讜 讘注谞讬谉 转诪讬讛 讗讞专转 砖讚专讱 讛注讜诇诐 诇讛转诪讬讛 讜诇讜诪专 诇讗讜 讜专爪讛 诇讜诪专 诇讗 讞诇讬诇讛 诇讬 诪诇转讘注讱 讘讝讛 讬砖 诇驻讟专讜 讗驻讬诇讜 注诇 谞讝拽讬 讛讙讜祝 讜讻谉 讛诪驻专砖 讝"诇 讛诇讱 注诇 讚专讱 讝讜. 讜爪专讬讱 注讬讜谉. 讜讘讜讚讗讬 砖讘注谞讬谉 讛转诪讬讛 讛专讗砖讜谞讛 砖谞专讗讛 诪转诪讬讛转讜 砖讗讬谞讜 诪讜讞诇 讗驻讬诇讜 讘谞讝拽讬 诪诪讜谉 拽专讜讘 诇讜诪专 讻谉 砖讬讛讗 讞讬讬讘. 注"讻 诇砖讜谉 讛专"诪 诪住专拽住讟讛 讝"诇.
讜讝讛 诇砖讜谉 讛专讘 讛诪讗讬专讬 讝"诇 讘专讗砖讬 讗讘专讬诐 讗驻讬诇讜 讗诪专 诇讜 注诇 诪谞转 诇驻讟讜专 讞讬讬讘 砖诪谉 讛住转诐 讗讬谉 讗讚诐 诪讜讞诇 讘讻讱. 讗诪专 讛讻讜谞讬 讜驻爪注讜谞讬 讗诐 讗诪专 诇讜 注诇 诪谞转 诇驻讟讜专 讜注砖讛 讻谉 驻讟讜专 讜驻注诪讬诐 砖讗祝 讘讛讻谞讬 讜驻爪注谞讬 驻讟讜专 讗祝 注诇 驻讬 砖诇讗 讗诪专 诇讜 注诇 诪谞转 诇驻讟讜专 讜讗祝 讘诇讗 讛讜讚讗讛 讻讬爪讚 讗诪专 诇讜 讛讻谞讬 驻爪注谞讬 讜讛砖讬讘讜 讛讗讞专 讜讗诐 讗谞讬 注讜砖讛 讻谉 讗转讛 驻讜讟专谞讬 讜讗诪专 诇讜 讜诇讗讜 讘转诪讬讛 驻讟讜专 讻讗诇讜 讗诪专 诇讜 讛谉 讗讜 讻讗诇讜 讗诪专 讘驻讬专讜砖 注诇 诪谞转 诇驻讟讜专 讜讛讜讗 诪砖讬讘 讛谉 讘转诪讬讛 讛专讬 讛讜讗 讻诇讗讜 讜讞讬讬讘. 讜诪讻诇 诪拽讜诐 讘专讗砖讬 讗讘专讬诐 讗讬谉 讛谉 讜诇讗讜 讜讗驻讬诇讜 讗诪专 注诇 诪谞转 诇驻讟讜专 诪讜注讬诇讬谉 诇讬驻讟专 讻诪讜 砖讘讬讗专谞讜. 讜拽爪转 诪驻专砖讬诐 驻讬专砖讜 讘讚专讱 讗讞专转 讜讛讬讜爪讗 诪讚讘专讬讛诐 砖讻诇 砖讗诪专 谞讞讘诇 诇讞讜讘诇 讘驻讬专讜砖 砖讘专 讗转 讬讚讬 注诇 诪谞转 诇驻讟讜专 讗驻讬诇讜 讘讞住专讜谉 讗讘专 驻讟讜专 讜诪砖谞转讬谞讜 砖讛驻诇讬讙讛 讘讬谉 诪诪讜谉 诇讙讜祝 诇讗 砖讗诪专 谞讞讘诇 诇讞讜讘诇 拽讟注 讗转 讬讚讬 注诇 诪谞转 诇驻讟讜专 讗诇讗 砖讗诪专 拽讟注 讗转 讬讚讬 住转诪讗 讜讛讜讗 砖讜讗诇讜 注诇 诪谞转 诇驻讟讜专 讜诪砖讬讘 讛谉 讘诇讗 转诪讬讛 讜讗诪专讜 砖讘讞住专讜谉 讗讘专 讛专讬 讛谉 讻诇讗讜 讜谞讚讜谞讛讜 讘转诪讬讛 讗讘诇 诇注谞讬谉 讛讻谞讬 驻爪注谞讬 讜谞讝拽讬 诪诪讜谉 诪讘讬谞讬谉 讗讜转讜 讻诪砖诪注讜. 讜讻谉 诇讚专讱 讗讞专转 讬砖 诇讗讜 砖讛讜讗 讻讛谉 讜讛讜讗 砖讗诪专 讛谞讞讘诇 诇讞讜讘诇 拽讟注 讗转 讬讚讬 讜讗诪专 诇讜 讜讗转讞讬讬讘 讘讻讱 讜讛讜讗 诪砖讬讘讜 诇讗讜 讘讞住专讜谉 讗讘专 谞讚讜谞讛讜 讻讛谉 讜讘讛讻讗讛 讜讘诪诪讜谉 谞讚讜谞讛讜 讻诪砖诪注讜 讗讘诇 讗诐 讗诪专 讛谉 讗讜 诇讗讜 讘转诪讬讛 讚谞讬谉 讗讜转讜 讘转诪讬讛 讘讬谉 讘讙讜祝 讘讬谉 讘诪诪讜谉. 讜专讜讘 驻讜住拽讬诐 专讗讬转讬 砖驻住拽讜 讻讚注转 专讗砖讜谉. 注"讻.


转谞讬讗 谞诪讬 讛讻讬 讛讻谞讬 讜驻爪注谞讬 注诇 诪谞转 诇驻讟讜专 讜讗诪专 诇讬讛 诇讗讜 讛专讬 诇讗讜 砖讛讜讗 讻讛谉. 讻谉 讛讙讬专住讗 讘诪拽爪转 住驻专讬诐 砖诇谞讜. 讜诇驻讬 讙讬专住讗 讝讜 讛讻讬 驻讬专讜砖讜 讛讻谞讬 讜驻爪注谞讬 讜讗诪专 诇讬讛 讛讞讜讘诇 注诇 诪谞转 诇驻讟讜专 讗转讛 讗讜诪专 诇讬 讻谉 讜讛砖讬讘讜 讛谞讞讘诇 讻诪转诪讬讛 诇讗讜 讛专讬 诇讗讜 讝讛 砖讛讜讗 讻讛谉 讜讛讻讬 拽讗诪专 讜讻讬 讗谞讬 讗讜诪专 诇讱 注诇 诪谞转 砖诇讗 讗注诪讬讚讱 讘讚讬谉. 讜讬砖 诇砖讜谞讜转 讗讞专讬诐 讘住驻专讬诐 讗讞专讬诐. 讜专诪讬谞讛讜 诇砖诪讜专 讜诇讗 诇讗讘讚. 转讬诪讛 诪讗讬 拽讗 驻专讬讱 谞讛讬 讚驻讟专 诇讬讛 讜讻讜' 讻诪讜 砖讻转讜讘 讘转讜住驻讜转. 讜转讬专抓 讛专讗讘"讚 讝"诇 讚讗诐 诇讗 砖诇讞 讬讚讜 讘诪诇讗讻转 专注讛讜 讻转讬讘 讘讗讜转讛 驻专砖讛 注诇 讛讻诇 讗诪专讛 转讜专讛 砖讗诐 诪住专讜 诇讜 诇拽专讜注 驻讟讜专. 讛专砖讘"讗 讝"诇.
诇讗 拽砖讬讗 讛讗 讚讗转讗 诇讬讚讬讛 诪转谞讬转讬谉 讚转谞讬 讞讬讬讘 讻讙讜谉 讚讗转讗 诇讬讚讬讛 讚诪讝讬拽 砖讗讞讝谉 讘讬讚讜 诪讬讚 讛谞讬讝拽 讜砖讘专谉 讜讗讬讚讱 讚转谞讬 驻讟讜专 讻讙讜谉 讚诇讗 讗转讗 诇讬讚讬讛 讚诪讝讬拽 讗诇讗 讘注讜讚 砖讛讜讗 讘讬讚讜 砖诇 谞讬讝拽. 讗诪专 诇讬讛 专讘讗 讜讛讗 讻讬讜谉 讚转谞讬 讘讛 诇砖诪讜专 砖诪注 诪讬谞讛 讚讗转讗 诇讬讚讬讛 讗诇讗 转专讜讜讬讬讛讜 讚讗转讜 诇讬讚讬讛 讜诪转谞讬转讬谉 讚转谞讬 讞讬讬讘 讻讙讜谉 讚讗转讗 诇讬讚讬讛 讘转讜专转 砖诪讬专讛 讜讻讜'. 讙讗讜谉 讝"诇.
讜讝讛 诇砖讜谉 讛专诪"讛 讝"诇 讘驻专讟讬讜 诇砖诪讜专 讜诇讗 诇讗讘讚 诇砖诪讜专 讜诇讗 诇拽专讜注 诇砖诪讜专 讜诇讗 诇讞诇拽 诇注谞讬讬诐 砖讗诐 谞转谉 诇讜 诇讗讘讚 讜讗讘讚 诇拽专讜注 讜拽专注 诇讞诇拽 诇注谞讬讬诐 讜讞诇拽 驻讟讜专 讜讗讬谉 爪专讬讱 诇讜诪专 讛讬讻讗 讚驻砖注 讘讬讛 讜讗讘讚 讚驻讟讜专 讜讗讜拽诪讛 专讘讛 讘讚讗转讬 诇讬讚讬讛 诪注讬拽专讗 讘转讜专转 拽专讬注讛 讗讘诇 讛讬讻讗 讚讗转讬 诇讬讚讬讛 讘转讜专转 砖诪讬专讛 讜讞讝专 讜讗诪专 拽专注讬讛 讗讜 讗讘讚讬讛 讜拽专注 讜讗讘讚 讞讬讬讘 注讚 讚讗诪专 诇讬讛 讘讛讚讬讗 注诇 诪谞转 诇驻讟讜专. 讜诪转谞讬转讬谉 讚拽转谞讬 拽专注 讗转 讻住讜转讬 砖讘专 讗转 讻讚讬 讞讬讬讘 讘讛讻讬 讗讜拽讬诪谞讗 讚讗转讗 诇讬讚讬讛 诪注讬拽专讗 讘转讜专转 砖诪讬专讛 讚讻讬讜谉 讚讗砖转注讘讚 诪注讬拽专讗 诇谞讟专讬谞讛讜 讗祝 注诇 讙讘 讚讗诪专 诇讬讛 讘转专 讛讻讬 拽专注 讜砖讘专 诇讗 诪驻讟专 讘讛讻讬 注讚 讚讗诪专 诇讬讛 讘讛讚讬讗 注诇 诪谞转 诇驻讟讜专. 注"讻.
讗讘诇 讛"专 讬讛讜谞转谉 讝"诇 讻转讘 讜讝讛 诇砖讜谞讜 诇砖诪讜专 讜诇讗 诇讗讘讚 拽专讗 讚讻转讬讘 讻讬 讬转谉 讗讬砖 讜讙讜' 诇砖诪讜专 讟注诪讗 讚讛驻拽讬讚讜 讗爪诇讜 注诇 诪谞转 诇砖诪专讜 讗诐 谞讙谞讘 讗讜 讗讘讚 讘驻砖讬注讛 讞讬讬讘 讜诇讗讜 讻砖讛驻拽讬讚讜 讗爪诇讜 注诇 诪谞转 诇讗讘讚 讗讜 注诇 诪谞转 诇拽专讜注 讗诐 讛讬讛 拽讜专注讜 驻讟讜专 讜讻砖诪谞讬讞讜 诇讬讗讘讚 讘驻砖讬注讛 讝讜 讛讬讗 拽专讬注转讜 讛讗 讚讗转讗 诇讬讚讬讛 讻转讜专转 砖诪讬专讛 讜讘转专 讛讻讬 讗诪专 诇讬讛 诇拽专讜注 砖谞诪爪讗 讻讘专 谞转讞讬讬讘 讘砖诪讬专讛 诪注讬拽专讗 诇驻讬讻讱 讞讬讬讘 讘诪砖谞转谞讜 讜讘专讬讬转讗 讚驻讟讜专 讚讬讛讘讬讛 谞讬讛诇讬讛 诪注讬拽专讗 讘转讜专转 拽专讬注讛. 讜拽砖讬讗 诇讛讗讬 驻讬专讜砖讗 讗讚驻专讬讱 诪诪转谞讬转讬谉 讘讬谉 讘谞讝拽讬 诪诪讜谉 诇讞讘诇讜转 讘诪诪讜谉 注爪诪讜 讬讻讜诇 诇讞诇拽 讗祝 注诇 讙讘 讚诇讗 讗诪专 诇讬讛 注诇 诪谞转 诇驻讟讜专 讛讬讛 诪讬驻讟专 讗讬 注讘讬讚 讘砖诇讬讞讜转讬讛. 讜谞专讗讬谉 讚讘专讬 讘注诇 讛诪讗讜专 讚诪驻专砖 讛讻讬 讛讗 讚讗转讗 诇讬讚讬讛 讘转讜专转 砖诪讬专讛 讛讗 讚讗转讗 诇讬讚讬讛 讘转讜专转 拽专讬注讛 讻诇讜诪专 讛讗 讚诪拽砖讬转 讜诪讚诪讬转 驻砖讬注讛 诇拽专讬注讛 诇讗 讚诪讬 讚讗祝 注诇 讙讘 讚驻讟专讬谞谉 诇讬讛 诪驻砖讬注讛 讻讬讜谉 讚讗转讗 诇讬讚讬讛 讘转讜专转 拽专讬注讛 诇讗 驻讟专讬谞谉 诇讬讛 讗诐 拽专注诐 讘讬讚讬诐 讚诇注讜诇诐 诪讞讬讬讘 讘转砖诇讜诪讬谉 注讚 砖讬驻讟讜专 讗讜转讜 讘驻讬专讜砖 讜讛讻讬 拽讗诪专 拽专讗 讟注诪讗 讚诇砖诪讜专 讚诪讞讬讬讘 讘驻砖讬注讛 诪砖讜诐 讚讗转讗 诇讬讚讬讛 讘转讜专转 砖诪讬专讛 讗讘诇 讗讬 讗转讗 诇讬讚讬讛 讘转讜专转 拽专讬注讛 诇讗 诪讞讬讬讘 诇砖诪专讜 讜讗诐 谞讗讘讚 讘驻砖讬注讛 诇讬转 诇讬讛 诇砖诇讜诪讬 讜诇注讜诇诐 讗讬 讛讜讛 拽专注 诇讬讛 讘讬讚讬诐 诪讞讬讬讘 讚诇讗 讚诪讬 诪讗谉 讚注讘讚 诪注砖讛 讘讬讚讬诐 诇诪讗谉 讚诇讗 注讘讚 讘讬讚讬诐 讚讗驻砖专 讚诪转专讞讬砖 诇讬讛 谞讬住讗 讜诇讗 讬讘讜讗讜 讙谞讘讬诐 诇讚驻讜拽 讘讚诇转 讗诐 讛讜讗 谞住讙专 讗诐 诇讗讜 讗讘诇 讻讬 注讘讬讚 讘讬讚讬诐 诪拽专讬 诪讝讬拽 讙诪讜专 讜讗祝 注诇 驻讬 砖爪讜讛讜 诇拽专讜注 讻讬讜谉 砖诇讗 驻讟专讜 讘驻讬专讜砖. 注"讻.


讜讝讛 诇砖讜谉 讛专砖讘"讗 讝"诇 讛讗 讚讗转讗 诇讬讚讬讛 讜讻讜'. 讻诇讜诪专 讗诐 讗诪专 诇讜 注诇 诪谞转 诇拽专讜注 讜讛讜讗 拽专注 讘注讜讚讛 诪讜谞讞转 讘拽专拽注 拽讜讚诐 砖谞讟诇讛 驻讟讜专 讗讘诇 讗诐 拽专注讛 诇讗讞专 砖谞讟诇讛 讘讬讚讜 讻讘专 谞注砖讛 谞注砖讛 注诇讬讛 讜讻讜' 诇砖诪讜专 讚讗转讗 诇讬讚讬讛 诪砖诪注 讚讛讗 讻转讬讘 讻讬 讬转谉 讗讬砖 讗诇 专注讛讜 讻住祝 讗讜 讻诇讬诐 诇砖诪讜专 讗诇诪讗 讗祝 注诇 驻讬 砖讬砖 讘讜 谞转讬谞讛 拽讗诪专. 讗诇讗 讗诪专 专讘讗 诇讗 拽砖讬讗 讛讗 讚讗转讗 诇讬讚讬讛 讘转讜专转 砖诪讬专讛 讻诇讜诪专 砖诪住专讛 诇讜 讘转讜专转 砖诪讬专讛 住转诐 讜讗讞专 讻讱 谞诪诇讱 讜讗诪专 诇讜 拽专注 讗讝 讞讬讬讘 注讚 砖讬讗诪专 诇讜 注诇 诪谞转 诇驻讟讜专 讚讻讬讜谉 砖讘讗转 诇讬讚讜 讘转讜专转 砖诪讬专讛 讜谞注砖讛 注诇讬讛 砖讜诪专 讙诪讜专 讗讬谞讜 驻讟讜专 注讚 砖讬讗诪专 诇讜 注诇 诪谞转 诇驻讟讜专 讚讛讻讬 拽讗诪专 诇讜 诪讛 砖讛驻拽讚转讬 诇讱 讗诐 转专爪讛 诇拽专讜注 拽专注 诇讚注转讱 讜讘诇讘讚 砖转砖诇诐 诇讬 讗讘诇 讗诐 讘砖注讛 砖讛讜讗 诪讜住专讛 诇讜 讗讜诪专 诇讜 讻谉 讗祝 注诇 驻讬 砖诇讗 讗诪专 诇讜 注诇 诪谞转 诇驻讟讜专 驻讟讜专 砖讘砖注讛 砖谞注砖讛 砖讜诪专 注诇讬讛 讘转谞讗讬 讻谉 讘讗 诇讬讚讜 砖讗诐 讬专爪讛 诇拽专讜注 讬拽专注谞讛. 讜诪谉 讛住转诐 注诇 诪谞转 诇驻讟讜专 拽讗诪专 讜注诇 讚注转 讻谉 拽讘诇讛 砖讜诪专 讝讛 讜讝讛讜 砖驻讟专讛 讛转讜专讛 讜诪诪讬诇讗 砖诪注 诪讬谞讛 讚讻诇 砖讻谉 讚驻讟讜专 讗诐 拽专注讛 讘注讜讚讛 诪讜谞讞转 注诇 讛拽专拽注 讗祝 注诇 讙讘 讚诇讗 讗诪专 诇讜 注诇 诪谞转 诇驻讟讜专 讚讗讬讻讗 转专转讬 诇讟讬讘讜转讗. 讛专砖讘"讗 讝"诇.
讜讝讛 诇砖讜谉 转讜住驻讜转 砖讗谞抓 讜诪住转讘专讗 讚讻诇 砖讻谉 讗诐 诇讗 注砖讗讜 砖讜诪专 讻诇诇 讗诇讗 讗诪专 诇讜 拽专注 讗转 讻住讜转讬 讛诪讜谞讞 诇驻谞讬讱 砖讛讜讗 驻讟讜专 讗诐 讬拽专注 诪讚诇讗 诪爪讬 诇讗讜拽诪讛 诇诪转谞讬转讬谉 讗诇讗 讘讚讗转讗 诇讬讚讬讛 讘转讜专转 砖诪讬专讛 讗讘诇 讗转讬讗 诇讬讚讬讛 讘转讜专转 拽专讬注讛 驻讟讜专 讜讻诇 砖讻谉 讗诐 诇讗 讗转讗 诇讬讚讬讛 讻诇诇 讚驻讟讜专 砖讛专讬 讬砖 砖诐 诇驻讟讜专 讬讜转专 诪讚讗转讗 诇讬讚讬讛 讘转讜专转 拽专讬注讛 讻讚诪讜讻讞 诪讬诇转讗 讚专讘 讻讛谞讗 讚诪砖谞讬 诪转谞讬转讬谉 讚讗转讗 诇讬讚讬讛 讜诇讛讻讬 讞讬讬讘 讗驻讬诇讜 讗转讗 诇讬讚讬讛 讗讘诇 讛讬讻讗 讚诇讗 讗转讗 诇讬讚讬讛 讻诇诇 驻讟讜专 讜讗祝 注诇 讙讘 讚驻讟讜专 讻砖讗诪专 诇讜 拽专注 讗转 讻住讜转讬 讛诪讜谞讞 诇驻谞讬讱 讜讗讬谉 诪砖谞转谞讜 诪讞讬讬讘转 讗诇讗 讻砖讘讗 诪转讞讬诇讛 诇讬讚讜 讘转讜专转 砖诪讬专讛 讘诇讘讚 讗驻讬诇讜 讛讻讬 砖驻讬专 诪讬讬转讬 专讗讬讛 讘住讜祝 讻讬爪讚 讛专讙诇 诪诪转谞讬转讬谉 讚讛讻讗 讚讛讬讻讗 讚讛谞讬讞 讙讞诇转 注诇 讘讙讚讜 讜谞砖专祝 讞讬讬讘 讜诇讗 讗诪专讬谞谉 诪讚诇讗 讛住讬专讛 讗诐 讻谉 诪转专爪讛 讛讜讗 砖讬注砖讛 讻讱 讜谞驻讟专 讚讗讬 住诇拽讗 讚注转讱 讚驻讟专 诇讬讛 讻讬讜谉 砖诪讙诇讛 讚注转讜 砖讗讬谞讜 讞讜砖砖 诇讛住讬专讛 讚讛讜讗讬诇 讜讻谉 讞驻抓 讛讜讗 砖讬驻讟讜专 讗祝 注诇 驻讬 砖诇讗 讗诪专 诇讜 讘讛讚讬讗 诇注砖讜转 讻谉 讗诐 讻谉 讻诇 砖讻谉 砖讛讬讛 诇讜 诇讬驻讟专 讻砖讗诪专 诇讜 讘讛讚讬讗 拽专注 讗转 讻住讜转讬 讜砖讘专 讗转 讻讚讬 讗祝 注诇 驻讬 砖讻讘专 讘讗 诇讬讚讜 讘转讜专转 砖诪讬专讛 讻讬 讬砖 讬讜转专 诇讜诪专 砖讗讬谞讜 诪转专爪讛 诇驻讜讟专讜 讘讛谞讬讞 讙讞诇转 注诇 讘讙讚讜 讗祝 注诇 驻讬 砖讗讬谞讜 讞讜砖砖 诇讛住讬专讛 讻诪讜 砖讗讬谞讜 专讜爪讛 诇驻讜讟专讜 讘诪砖谞转谞讜 讗祝 注诇 驻讬 砖讗诪专 诇讜 讘讛讚讬讗 拽专注 砖讘专 诪诪讛 砖讬砖 诇讜诪专 砖诪转专爪讛 诇驻讜讟专讜 讻讬讜谉 砖诇讗 诪住专 诇讜 诇砖诪讜专 讛讘讙讚 拽讜讚诐 砖讛谞讬讞 注诇讬讜 讙讞诇转 讻诪讜 砖诪转专爪讛 诇驻讜讟专讜 讻砖讗讜诪专 诇讜 拽专注 讜砖讘专 讛讻住讜转 讜讛讻讚 砖诪讜谞讞讬诐 诇驻谞讬讱 讻讬 讬讜转专 专讗讜讬 诇驻讟讜专 讘诪讛 砖谞讜转谉 诇讜 专砖讜转 诇拽专讜注 讗祝 注诇 驻讬 砖讻讘专 讘讗 诇讬讚讜 讘转讜专转 砖诪讬专讛 诪诪讛 砖讬砖 诇驻讟讜专 讘诪讛 砖诇讗 讘讗 诇讬讚讜 讻诇诇 讻讬讜谉 砖讗讬谞讜 谞讜转谉 专砖讜转 诇讛谞讬讞 注诇讬讜 讙讞诇转 讻讬 讬讜转专 讛讜讗 住讘专讗 砖讞驻抓 诇驻讜讟专讜 讻砖谞讜转谉 诇讜 专砖讜转 讘讛讚讬讗 诇砖讘专 讜诇拽专讜注 讗祝 注诇 驻讬 砖讻讘专 讘讗 诇讬讚讜 讘转讜专转 砖诪讬专讛 诪诪讛 砖讛讜讗 住讘专讗 诇讛谞讬讞 讙讞诇转 讘诇讗 专砖讜转 砖讬讛讗 讞驻抓 诇驻讜讟专讜 讘诪讛 砖讗讬谞讛 诪住讬专讛 讻讬 砖诐 讘讛谞讞转 讙讞诇转 讚讜诪讛 讬讜转专 砖讗讬谞讜 讞驻抓 诇驻讜讟专讜 讗祝 注诇 驻讬 砖诇讗 讘讗 诇讬讚讜 讻诇诇 讜讗祝 注诇 驻讬 砖讗讬谞讜 讞讜砖砖 诇讛住讬专讛 讻讬讜谉 砖诇讗 谞转谉 诇讜 专砖讜转 讘讛讚讬讗 诇注砖讜转 讻谉. 诇砖讜谉 专讘讬. 注"讻 诇砖讜谞讜.


讞"诪 讝' 讞讬讬讘讬讛 专讘 讬讜住祝. 讛讗 讚讞讬讬讘讬讛 专讘 讬讜住祝 诇讛讛讜讗 讙讘专讗 诇讗讜 诇诪讬诪专讗 讚讗讬讛讜 讚讬讬谞讬讛 讞讚讗 讚讛讗 讗驻拽讬讚 讙讘讬讛 讜诇讗 诪爪讬 讚讗讬谉 诇讬讛 讜注讜讚 讚讛讗 转谞讬讗 讛讗讜诪专 转谞讜 诪谞讛 诇注谞讬讬 注讬专讬 讗讬谉 讚谞讬谉 讻讚讬讬谞讬 讗讜转讛 讛注讬专 讜讻讜' 讗诇讗 讛讗讬 讞讬讬讘讬讛 讚拽讗诪专讬谞谉 讗讜讚讜注讬 讛讜讗 讚讗讜讚注讬讛 讚诪讞讬讬讘 转砖诇讜诪讬谉 讜讻诪讗谉 讚讞讬讬讘讬讛 讚诪讬. 讛专诪"讛 讝"诇 讘驻专讟讬讜.
讞"诪 砖"讗 诇砖诪讜专 讜诇讗 诇讞诇拽 诇注谞讬讬诐 诪驻谞讬 砖讛讜讗 诪诪讜谉 砖讗讬谉 诇讜 转讜讘注讬谉 砖讗讬谉 讛注谞讬 讬讜讚注 讻诪讛 讬讙讬注 诇讜 诪谉 讛拽讜驻讛 讗讘诇 注谞讬讬 讚驻讜诪讘讚讬转讗 诪讬拽抓 拽讬抓 诇讛讜 讻诪讛 讬转谞讜 诇讻诇 讘讬转 讜讘讬转 诪谉 讛拽讜驻讛 讘讻诇 砖讘讜注 讜讘注诇讬 讘转讬诐 讬讜讚注讬诐 讻诪讛 讬转谞讜 讘讻诇 砖讘讜注 讜讻砖讬讛讬讛 讘拽讜驻讛 注砖专讬诐 讚讬谞专讬诐 讬讜讚注 讻诇 注谞讬 讻诪讛 讬转谞讜 诇讜 诇砖讘讜注 诪讛谉 讛讬诇讻讱 诪诪讜谉 砖讬砖 诇讜 转讜讘注讬诐 讛讜讗 讜诇砖诪讜专 拽专讬谞讗 讘讬讛. 讛专讗讘"讚 讝"诇.
讜讻转讘 讛"专 讬讛讜谞转谉 讝"诇 讜讝"诇 诪讬拽抓 讛讜讛 拽讬讬抓 诇讛讜 讻讱 讜讻讱 讘讻诇 砖讘转 讜砖讘转 讜诇讗 讬驻讞讜转 诪讝讛 讛砖讬注讜专 讜讗砖转讻讞 讚诪诪讜谉 砖讬砖 诇讜 转讜讘注讬谉 讛讜讗. 讜爪专讬讱 诇驻专砖 讚专讘 讬讜住祝 讛驻拽讬讚讜 诇讗讜转讜 讛讗讬砖 砖驻砖注 讘讛谉 诇讞诇拽诐 诇注谞讬讬诐 砖讗诐 诇讗 讛驻拽讬讚讜 讗爪诇讜 诇讞诇拽 讗诇讗 诇砖诪讜专 讛诇讗 讬讻讜诇 专讘 讬讜住祝 砖讛讜讗 讬讚 注谞讬讬 讚讻讜诇讬 注诇诪讗 诇转讘注诐 诪讗讜转讜 讛讗讬砖 讜诇讗 讬讜讻诇 诇讛砖诪讟 诪诪谞讜 讘讚讬谉 讗诇讗 诇讗讜 砖诪注 诪讬谞讛 讚诇讞诇拽 诇注谞讬讬诐 讛驻拽讬讚讜 讗爪诇讜 谞诪爪讗 砖谞住转诇拽 专讘 讬讜住祝 诪讗讜转讜 讛讗讬砖 诇讙诪专讬 讜讗诇诪诇讗 讚讛讜讛 拽讬抓 诇讛讜 诇注谞讬讬诐 讛讜讛 诪讬驻讟专 诇讙诪专讬 讗讜转讜 讛谞驻拽讚. 注"讻.
讜讝讛 诇砖讜谉 讛专讘 讛诪讗讬专讬 讝"诇 讛驻拽讬讚 讗爪诇讜 注诇 诪谞转 诇讞诇拽 诇注谞讬讬诐 讜驻砖注 讘讜 讗讜 讗讘讚讜 讘讬讚讬诐 驻讟讜专 砖讻讬讜谉 砖讗诪专 诇讜 诇讞诇拽 诇注谞讬讬诐 谞住转诇拽 诪讛诐 讜注谞讬讬诐 讗讬谉 诇讛诐 注诇讬讜 转讘讬注讛 砖讛专讬 讗讜诪专 诇讻诇 讗讞讚 诇讗 诇讱 讛讬讛 讘诇讘讬 诇讬转谞讜 讜讗诐 讛讬讛 讗讜转讜 讞讬诇讜拽 讬讚讜注 诇讻诇 注讚 砖讛讬讛 讛讚讘专 拽爪讜讘 讻讱 讜讻讱 诇讻诇 注谞讬 讘注专讘 砖讘转 讛专讬 讛注谞讬讬诐 转讜讘注讬诐 讜讞讬讬讘 诇砖诇诐 诇讛诐 讜诪讻诇 诪拽讜诐 讗诐 讝讛 讛讙讘讗讬 讛驻拽讬讚讜 诇砖诪专讜 讜诇讛砖讬讘诐 诇讬讚讜 砖讬讛讗 讛讜讗 诪讞诇拽 讛专讬 讛讜讗 转讜讘注讜 讻讚讬谉 诪讬 砖讛讜讗 讬讚 注谞讬讬诐 讜讞讜讝专 讜讙讜讘讛 诪诪谞讜. 注"讻.
讜讛专诪"讛 讝"诇 讻转讘 讘驻专讟讬讜 讜讝"诇 讚诪讬拽抓 拽讬抓 诇讛讜 诇砖诪讜专 讛讜讗. 讜砖诪注讬谞谉 诪讬谞讛 讚诪讗谉 讚讗驻拽讬讚 讗专谞拽讗 讚爪讚拽讛 讙讘讬 讞讘专讬讛 讜驻砖注 讘讬讛 讜讗讬讙谞讬讘 讗讜 讗讬转讘讬讚 讚讞讝讬谞谉 讗讬 讛谞讛讜 注谞讬讬 讚讛讜讜 拽讬讬诪讬 讛谞讛讜 讝讜讝讬 诇讚讬讚讛讜 诇讗 拽讬抓 诇讛讜 诇诪讬转讘 诇讛讜 讻讱 讜讻讱 诇砖谞讛 讗讜 讻讱 讜讻讱 诇讞讜讚砖 讗诇讗 讻诇 讗讬诪转 讚讗转讜 砖拽诇讬 驻讟讜专 讚诇讗 拽专讬谞谉 讘讬讛 诇砖诪讜专 讚讛讗 讗讬 讗转讜 讝讜讝讬 诇讬讚讬讛 诇讗讜 讗讚注转讗 讚砖诪讬专讛 讗转讜 诇讬讚讬讛 讚讜诪讬讗 讚讻诇 砖讜诪专 讗诇讗 讗讚注转讗 讚诇讛讜讜 诪爪讜讬讬谉 诇注谞讬讬诐 转讚讬专 讚讛讗 讘讻诇 砖注转讗 讜砖注转讗 讞讬讬砖讬谞谉 讚讬诇诪讗 讗转讜 注谞讬讬 讜讗讬 注讘讬讚 诇讛讜 谞讟讬专讜转讗 讻讚砖诪讜讗诇 讚讗诪专 讻住驻讬诐 讗讬谉 诇讛诐 砖诪讬专讛 讗诇讗 讘拽专拽注 讗驻砖专 讚讗转讜 注谞讬讬 讜诇讗 砖讻讬讞讬 诇讛讜 讝讜讝讬 讜讗诪讟讜 诇讛讻讬 诇讗 讞讬讬讘讬讛 专讞诪谞讗 讗驻砖讬注讜转讗 讚讻讬讜谉 讚诇讗 讗转讗 诇讬讚讬讛 讘转讜专转 砖诪讬专讛 讜诇讗 讬讻讜诇 诇诪拽讘专讬谞讛讜 讘拽专拽注 讜诇讗 诇讗爪谞讜注讬谞讛讜 讗诇讗 爪专讬讱 诇讗爪谞讜注讬谞讛讜 讘讚讜讻转讗 讚诇讛讜讜 砖讻讬讞讬 诇讬讛 讘讻诇 砖注转讗 诇讗 诪爪讬 诇谞讟讜专讬谞讛讜 砖驻讬专 讗讘诇 讛讬讻讗 讚讛谞讛讜 注谞讬讬 拽讬讬抓 诇讛讜 讜诪讬讚注 讬讚注 砖讜诪专 讚诇讗讜 讗讚注转讗 讚砖拽诇讬 诪讬谞讬讛 讘讻诇 砖注转讗 讗驻拽讚讜讛 讙讘讬讛 讜讚讗讬 诇砖诪讜专 讛讜讗 讜讗讬讘注讬 诇讬讛 诇诪拽讘专讬谞讛讜 讜讗讬 驻砖注 讘讛讜 讜讗讬讙谞讜讘 讞讬讬讘. 讜讚诪讬讗 诇讛讛讬讗 讚讗诪专讬谞谉 讘驻专拽 讛诪驻拽讬讚 诇讙讘讬 讛讛讬讗 讚讗诪专 砖诪讜讗诇 讻住驻讬诐 讗讬谉 诇讛诐 砖诪讬专讛 讗诇讗 讘拽专拽注 讜讗讬 讛讜讛 注专讘 砖讘转 讘讬谉 讛砖诪砖讜转 驻讟讜专 讜讗讬 砖讛讛 诇诪讜爪讗讬 砖讘转 讻砖讬注讜专 诇拽讘专讬谞讛讜 讜诇讗 拽讘专讬谞讛讜 讞讬讬讘 讜讗讬 诪驻拽讬讚 爪讜专讘讗 诪专讘谞谉 讛讜讗 驻讟讜专 讗诪专 讚讬诇诪讗 诪转讘注讬 诇讬讛 讝讜讝讗 诇讗讘讚诇转讗 讗诇诪讗 讻诇 讛讬讻讗 讚诪住讬拽 砖讜诪专 讗讚注转讬讛 讚讗转讬 诪驻拽讬讚 讜转讘注 诇讛讜 讛砖转讗 诪讬谞讬讛 讜诇讗 拽讘专讬谞讛讜 驻讟讜专 讜讻诇 砖讻谉 讛讬讻讗 讚诪讜讻讞讗 诪讬诇转讗 讚讗讚注转讗 讚讛讻讬 拽讬讬诪讬. 注"讻.
讜驻住拽 讛专"诪 讝"诇 诪住专拽住讟讛 讜讝讛 诇砖讜谞讜 讛驻拽讬讚 讗爪诇 讞讘专讜 诪注讜转 砖诇 爪讚拽讛 注诇 诪谞转 诇讞诇拽诐 诇注谞讬讬 注讜诇诐 讜驻砖注 驻讟讜专 砖讗讬谉 诇讛诐 转讜讘注讬谉 讜讻谉 谞诪讬 讗讬 讗诪专 诇讬讛 注诇 诪谞转 诇讞诇拽谉 诇注谞讬讬 讛注讬专 讛讬讻讗 讚诇讗 拽讬讬抓 诇讛讜 诪讗讬 讚讬讛讘讬 诇讛讜 讗讘诇 讗讬 拽讬讬抓 诇讛讜 诇注谞讬讬 讛注讬专 诪讗讬 诪讞诇拽讬 诇讛讜 讘讻诇 讬讜诪讗 讜讬讜诪讗 讜讗诪专 诇讬讛 注诇 诪谞转 诇讞诇拽诐 诇注谞讬讬 讛注讬专 讜驻砖注 讘砖诪讬专转诐 讞讬讬讘 讚诪诪讜谉 砖讬砖 诇讜 转讜讘注讬谉 讛谉 讚讻讬讜谉 讚拽讬讬抓 诇讛讜 讻诪讗谉 讚讙讘讜 诇讛讜 讚诪讬. 讜讻谉 谞专讗讛 诇讜诪专 讚讗驻讬诇讜 讘讙谞讘讛 讜讗讘讚讛 诪讞讬讬讘 讘讛讗 讻砖讜诪专 砖讻专 讚注讜住拽 讘诪爪讜讛 讞讜讗 讜讻谉 讗诪专讬谞谉 讘注诇诪讗 讙讘讬 砖讜诪专 讗讘讚讛 讚讻砖讜诪专 砖讻专 讚诪讬 讚注讜住拽 讘诪爪讜讛 讛讜讗 讜诇讗 爪专讬讱 诇讬讛 诇诪讬转讘讗 专讬驻转讗 诇注谞讬讗 讻讬讜谉 讚注讜住拽 讘诪爪讜讛 讛讜讗 驻讟讜专 诪谉 讛诪爪讜讛. 注"讻.

讙诪专讗 讘转专 诪专讬 谞讻住讬 爪讬讘讬 诪砖讱 讻讜' 驻讬' 砖讜诪谉 讻诪讜 讛谞讜讙注 讘爪讬讘 讛讬讜爪讗 诪诪谞讜 讘驻专拽 讛注讜专 讜讛专讜讟讘 讜讛讜讗 注"讚 砖讗诪专讜 拽专讘 诇讙讘讬 讚讬讛谞讗 讜讗讬讚讛谉 讜拽"诇:


砖诐 拽诇诇 讗转 砖专讛 讜谞转拽讬讬诐 讘讝专注讛 讻讜' 砖讬讛讬讜 诇讱 讘谞讬 讻住讜讬讬 注讬谞讬诐 讻讜' 讗讬谉 讝讛 诪讚讜拽讚拽 讚诪讗讬 拽讗诪专 拽诇诇 砖专讛 讜谞转拽讬讬诐 讘讝专注讛 讛讗 诪注讬拽专讗 拽诇诇 讝专注讛 砖讬讛讬讜 诇讛 讘谞讬诐 讻住讜讬讬 注讬谞讬诐 讜讘驻"讚 讚诪讙讬诇讛 讗讬转讗 讛讱 住讜讙讬讗 讘注"讗 讜转讜 诇讗 诪讬讚讬 注"砖:


讘驻专砖"讬 讘讚"讛 讛讻谞讬 讜驻爪注谞讬 讻讜' 讜讘专讬讬转讗 讚诇注讬诇 讻讜' 讚讗诪专 谞讞讘诇 讻讜诇讛 诪诇转讗 讻讜' 注讻"诇 讜讛"讛 讚讛"诪 诇讗讜拽诪讗 讘讗讜诪专 讛谉 讘谞讬讞讜转讗 讗讱 拽"诇 诇驻讬专讜砖讜 讻讬讜谉 讚诇讗 讘注讬 转诇诪讜讚讗 诇转专讜爪讬 专讬砖讗 讗讬讬专讬 讘讗讜诪专 诇讗讜 讘谞讬讞讜转讗 讜住讬驻讗 讘讗讜诪专 讛谉 讘谞讬讞讜转讗 诪砖讜诐 讚讛讗 诪诇转讗 讚驻砖讬讟讗 讛讜讗 讗讘诇 拽诪"诇 讚讬砖 讛谉 砖讛讜讗 讻诇讗讜 讜诇讗讜 砖讛讜讗 讻讛谉 讘诪转诪讛 讗转诪讜讛 讗"讻 讛讬讗讱 诪讬转讜拽诪讗 讘专讬讬转讗 讘讚讗诪专 谞讞讘诇 讙讜驻讗 讚讛讗 谞诪讬 诪诇转讗 讚驻砖讬讟讗 讛讜讗 讚诇讗 讙专注 诪讗讜诪专 讛谉 讘谞讬讞讜转讗 讗讘诇 讗讬讻讗 诇讗讜拽诪讗 讘专讬讬转讗 谞诪讬 讘讗讜诪专 诇讗讜 砖讛讜讗 讻讛谉 讜讚讜"拽:


讘讚"讛 诇砖诪讜专 讻讜' 注"诪 诇讗讘讚 讗讜 注"诪 诇讞诇拽 讻讜' 注讻"诇 讻转讘 诪讛专砖"诇 讛讗讬 注"诪 讚驻专砖"讬 诇讗讜 讚讜拽讗 讗诇讗 讻讜' 注讻"诇 讜讗讬谉 爪讜专讱 讚诪讗讬 讗讬讻驻转 诇谉 讘讗讜诪专 注"诪 讻讬讜谉 讚诇讗 讗诪专 注诇 诪谞转 诇驻讟讜专 讜讚讜"拽:

讘转专 诪专讬 谞讻住讬 爪讬讘讬 诪砖讱 砖谞讗诪专 讜讙诐 诇诇讜讟 讙讜'. 诪讚诇讗 讻转讬讘 讜讙诐 诇诇讜讟 讛讬讛 诇讜 讘拽专 讜爪讗谉 讜讙讜' 讻诪讜 讜讬住注 诇讜讟 讜讬讘讞专 讜讙讜' 讜转诇讛 讛讚讘专 讘讛诇讬讻转讜 注诐 讗讘专讛诐 讚专砖讜 砖讛讬讗 讙专诪讛 诇讜 砖讛讬讛 诇讜 讻诇 讝讛 讜驻讬' 爪讬讘讬 诪诇砖讜谉 砖讜诪谉 讻诪讜 讛谞讜讙注 讘爪讬讘 讛讬讜爪讗 诪诪谞讜 驻' 讛注讜专 讜讛专讜讟讘 讜注"讚 砖讗诪专讜 拽专讘 诇讙讘讬 讚讛讬谞讗 讜讗讬讚讛谉 讜讚讜"拽:


讛诪讜住专 讚讬谉 讻讜' 讜讻转讬讘 讜讬讘讗 讗讘专讛诐 诇住驻讜讚 讜讙讜'. 诇讗 讛讬讛 爪专讬讱 诇讛讘讬讗 专讗讬讛 诪讛讗讬 拽专讗 讚讻诪讛 驻专砖讬讜转 讘转讜专讛 砖谞讗诪专讜 讘讛谉 砖讛讬讛 讗讘专讛诐 讞讬 讗讞专讬 诪讬转转 砖专讛 讗讘诇 讛讘讬讗 诪讛讗讬 拽专讗 砖讛讬转讛 砖专讛 专讗讜讬讛 诇讛讙讬注 诇砖谞讬 讗讘专讛诐 诇讜诇讬 诪住专讛 讚讬谉 注诇讬讜 讚诇讗 讛"诇 诇诪讻转讘 专拽 讜讗讘专讛诐 讘讻讛 讜住驻讚 注诇 砖专讛 讗讘诇 讻转讘 讜讬讘讗 讗讘专讛诐 讜讙讜' 讬专爪讛 讻讚诇拽诪谉 砖诪诪讛专讬谉 诇爪讜注拽 讬讜转专 诪谉 讛谞爪注拽 砖讜讚讗讬 讙诐 讗讘专讛诐 砖讛讜讗 讛谞爪注拽 讙诐 讛讜讗 谞注谞砖 讘诪讛 砖诪转讛 砖专讛 讚讗讬谉 讗砖讛 诪转讛 讗诇讗 诇讘注诇讛 讗讘诇 讛讬讗 谞注谞砖讛 转讞诇讛 砖讛讬讗 讻讘专 诪转讛 讜讗讘专讛诐 诇讗 谞爪讟注专 讜诇讗 讬讚注 讘诪讬转转讛 注讚 砖讘讗 讜谞转讜讜讚注 诇讜 砖诪转讛. 讜诪"砖 讚讗讬转 诇讬讛 讚讬讬谞讗 讻转讘讜 讛转讜住' 讜讘讬诪讬 砖专讛 讛讬讛 讘"讚 砖诇 砖诐 拽讬讬诐 注讻"诇 讜讛专"谉 驻"拽 讚专"讛 讻转讘 讗"谞 讚讛诇"诇 诇讗讘专讛诐 诪拽诪讬 讛讻讬 讻讜' 诪拽诪讬 讚诇砖讜讜讬讛 诇讛拽讘"讛 讚讬讬谞讗 注诇讬讛 注"砖:


拽诇诇 讗转 砖专讛 讜谞转拽讬讬诐 讘讝专注讛 讻讜' 讬讛讬 专爪讜谉 砖讬讛讬讜 诇讱 讘谞讬 讻住讜转 注讬谞讬诐 讜谞转拽讬讬诐 讘讝专注讛 讻讜'. 讗讬谉 讝讛 诪讚讜拽讚拽 砖讗诪专 讬讛讬讜 诇讱 讘谞讬 讻住讜转 注讬谞讬诐 讻讜' 讚诪砖诪注 砖讛讬转讛 讛拽诇诇讛 诪转讞诇讛 注诇 讘谞讛 讜讗诐 讻谉 诪讗讬 拽讗诪专 砖讜讘 讜谞转拽讬讬诐 讘讝专注讛 讚诪砖诪注 砖诇砖专讛 拽诇诇 讜诇讗 谞转拽讬讬诐 讘讛 讗诇讗 讘讝专注讛 讚讗诇"讻 诇讗 讛诇"诇 讗诇讗 讜谞转拽讬讬诐 讚讛讗 讜讚讗讬 讗讘谞讛 拽讗讬 讚讘讬讛 诪砖转注讬 讜讬讜转专 诪讻讜讜谉 谞讜住讞 诪讗诪专 讝讛 讘驻"讗 讜驻"讚 讚诪讙讬诇讛 注"砖:


诇注讜诇诐 讬讛讗 讗讚诐 诪谉 讛谞专讚驻讬谉 讻讜' 诇讗 拽讗诪专 诇注讜诇诐 讬讛讗 讗讚诐 谞专讚祝 讚诪讬讬专讬 讗祝 讘讗讚诐 砖讗讬谞讜 谞专讚祝 讗诇讗 讚拽讗诪专 砖讬讛讗 注诐 讛谞专讚驻讬谉 讜诪爪讚讚 诇讛爪讬诇谉 诪谉 讛专讜讚驻讬诐 讗"谞 讚拽讗诪专 讛讻讬 讚讗祝 砖讬讜讻诇 讛讗讚诐 诇讛爪讬诇 注爪诪讜 讜诇注诪讜讚 讻谞讙讚 讛专讜讚祝 注讚 砖讬讛讬讛 讛专讜讚祝 谞专讚祝 诪诪谞讜 诇讗 讬注砖讛 讻谉 讜讬讛讗 诪谉 讛谞专讚驻讬诐 讜拽"诇:


住诇讬拽 驻专拽 讛讞讜讘诇

专砖"讬 讘讚"讛 诇砖诪讜专 讜诇讗 讻讜' 讗爪诇讜 注诇 诪谞转 诇讗讘讚 讗讜 注诇 诪谞转 诇讞诇拽 讻讜' 谞"讘 讛讗讬 注诇 诪谞转 讚驻讬专砖 专砖"讬 诇讗讜 讚讜拽讗 讗诇讗 讻诇讜诪专 砖谞转谉 诇讜 专砖讜转 讜讻谉 驻讬' 讛专"谉 [注讬讬谉 讘诪讛专砖"讗]:





专砖"砖

转讚"讛 讗讞讚 驻讬' 讻讜' 讘讬谉 讗讜转讜 砖讗讬谉 讛注谞讬 爪讜注拽 讻讜' 诪住讘专讗 讻讬讜谉 讻讜'. 讜讘讬诇拽讜讟 诪砖驻讟讬诐 诪讛诪讻讬诇转讗 讗讬转讗 讬讻讜诇 讻讜' 讗诐 讗讬谞讜 爪讜注拽 讗讬谞讬 砖讜诪注 转"诇 砖诪讜注 讗砖诪注 爪注拽转讜 诪"诪 讛讗 诪讛 转"诇 讻讜' 诪诪讛专 讻讜' 讗讜诇诐 讘诪讻讬诇转讗 砖诇驻谞讬谞讜 诇讗 讬诇讬祝 诇讛 诪拽专讗 讗诇讗 诪住讘专讗 讻诪砖"讻 讛转讜住' 讜谞专讗讛 讚讟"住 讘转讜住' 讜转讞转 讚讘住驻专讬 爪"诇 讚讘诪讻讬诇转讗 讜注"砖. 讗诪谞诐 讙诐 讘住驻专讬 驻' 专讗讛 住讬' 拽讬讝 讜讘驻' 转爪讗 住讬' 专注讟 讗讬转讗 讙"讻 诇讛讗 诇注谞讬谉 讛诇讜讗转 讛注谞讬 讜讻讘讬砖转 砖讻专 砖讻讬专 讜讬诇讬祝 诇讛 讙"讻 诪拽专讗 讚讜讛讬讛 讘讱 讞讟讗 诪"诪:





讛讙讛讜转 讬注讘"抓

砖讗讬谉 诇讱 谞专讚祝 讘注讜驻讜转 讬讜转专 讻讜'. 谞状讘 诪讞诪转 拽讟谞诐 讜讞讜诇砖转诐:





讘谉 讬讛讜讬讚注

讗讜止讬 诇讜止 诇址爪旨讜止注值拽 讬讜止转值专 诪执谉 讛址谞旨执爪职注指拽. 拽砖讗 讗讬讱 讬爪讜讬讬专 砖讬讛讬讛 讗讜讬 诇爪讜注拽 讬讜转专 诪讗讞专 讚讘讗诪转 讝讛 讛爪讜注拽 讛专注 诇讜 讞讘讬专讜 专注讛 讙讚讜诇讛 注诇 诇讗 讞诪住 讘讻驻讜?
讜谞专讗讛 诇讬 讘住"讚 讚讛谉 讗诪转 讘讗讜转讜 讚讘专 砖爪讜注拽 注诇讬讜 讛讜讗 注砖讜拽 讗讱 讬讝讚诪谉 砖讝讛 讛爪讜注拽 注砖讛 专注讛 诇讗讞专讬诐 讻诪讜 讝讗转 讛专注讛 砖讛专注讜 诇讜 讜诇讻谉 讻讬讜谉 砖注诇 讝讗转 讛专注讛 砖讛专注 诇讜 讞讘讬专讜 讛讜讗 爪讜注拽 讜诪讜住专 讚讬谉 讜诪讙讚讬诇 诪讚讜专转 讗砖 讛专注讛 注诇 讞讘讬专讜 诇拽诇诇讜 讜诇讘拽砖 注讜谞砖讬诐 拽砖讬诐 注诇讬讜 注转讛 讛讜讗 谞诇讻讚 讘讗诪专讬 驻讬讜 讘注讘讜专 专注讛 砖注砖讛 讛讜讗 诇讗讞专讬诐 讜诇讻谉 讗讜讬 诇讜 讬讜转专 讻讬 讛讜讗 谞转驻住 讘注讜谞砖讬诐 讗诇讜 砖讘拽砖 注诇 讞讘讬专讜 讜讗讬谉 爪专讬讱 诇讬砖讘 讘讬转 讚讬谉 注诇 讝讛 诇专讗讜转 讗诐 讞讬讬讘 讻诇 讻讱 注讜谞砖讬诐 讘注讘讜专 专注讛 讝讜 讚讛讜讚讗转 讘注诇 讚讬谉 住讙讬 诇讬讛 诇讞讬讬讘 注爪诪讜 讗讘诇 注讜谞砖讬诐 讗砖专 讘讬拽砖 注诇 讞讘讬专讜 爪专讬讱 砖讬爪讗 驻住拽 讚讬谉 讝讛 注诇 驻讬 讘讬转 讚讬谉 砖诇 诪注诇讛 讜诇讗 讬转讞讬讬讘 讞讘讬专讜 讻讗砖专 讬砖讬转 讝讛 注诇讬讜 讘讗诪专讬 驻讬讜.



诇职注讜止诇指诐 讗址诇 转旨职讛执讬 拽执诇职诇址转 讛侄讚职讬讜止讟 拽址诇旨指讛 讘旨职注值讬谞侄讬讱指. 砖讈侄讛植专值讬 讗植讘执讬诪侄诇侄讱职 拽执诇旨值诇 讗侄转 砖讉指专指讛, 讜职谞执转职拽址讬旨值诐 讘旨职讝址专职注指讛旨 (讘专讗砖讬转 讻, 讟讝). 拽砖讗 讗讘讬诪诇讱 诇讗 拽诇诇 讗转 砖专讛 讗诇讗 拽诇诇 讗转 讝专注讛 砖讗诪专 讬旨执讛职讬讜旨 诇指讱职 讘旨指谞执讬诐 讻旨职讛讜旨讬值讬 注值讬谞址讬执诐?
讜谞专讗讛 诇转专抓 讘住"讚 讻讬 讛讜讗 拽诇诇 讗讜转讛 讜讗转 讝专注讛 讘讚讘专讬讜 砖诇讗 讗诪专 '讬旨执讛职讬讜旨 讘旨指谞址讬执讱职' 讻旨职讛讜旨讬值讬 注值讬谞址讬执诐 讚诪砖诪注 讗讞专 砖转讜诇讬讚诐 讜讗讞专 驻讟讬专转讛 讬住转诪讜 注讬谞讬讛诐 讗诇讗 讗诪专 诇讛 '讬旨执讛职讬讜旨 诇指讱职' 谞转讻讜讜谉 诇拽诇诇 砖讬讛讬讜 住讜诪讬谉 诪谉 讘讟谉 讗诪诐 讘注讜讚诐 讘讘讟谞讛 讜讘讜讚讗讬 拽诇诇讛 讝讜 谞讜讙注转 诇讛 讙诐 讻谉 讻讬 讗讞专 砖转讜诇讬讚 讘谉 讬讞讬讚 讘讝拽谞讜转讛 讜转专讗讛讜 住讜诪讗 讬爪讗 诪讘讟谞讛 爪专 诇讛 诪讗讚 讜拽砖讛 注诇讬讛 爪专讛 讝讜 砖诇 讛讘谉 讜讚讜诪讛 诇讛 讻讗诇讜 讛讬讗 谞住诪转 讜谞诪爪讗 讻讬 讛讜讗 谞转讻讜讜谉 讘拽诇诇讛 讝讜 诇注砖讜转 讛专注讛 诇讛 讜诇讘谞讬讛 讜诇讗 谞转拽讬讬诪讛 拽诇诇转讜 注诇 驻讬 讻讜讜谞转讜 讻讬 讛讬讗 讛讜诇讬讚讛 讘谉 驻拽讞 讜诇讗 讻讛讜 注讬谞讬讜 讘讞讬讬讛 讻讬 讗诐 讘注转 讝拽谞转讜 讗讞专 驻讟讬专转讛 讘讻诪讛 砖谞讬诐.
讘专诐 拽砖讗 讗讬讱 讗讜诪专 谞转拽讬讬诪讛 拽诇诇转 讗讘讬诪诇讱 (讘专讗砖讬转 讻讝, 讗) 讜讛诇讗 讗诪专讜 专讘讜转讬谞讜 讝"诇 (讘专讗砖讬转 专讘讛 住讛, 讬) 讚讻讛讜 注讬谞讬讜 讘砖讘讬诇 砖讛爪讬抓 讘砖讻讬谞讛 讘砖注转 讛注拽讬讚讛? 讜谞专讗讛 诇讬 讘住"讚 讚诪砖讜诐 讛讻讬 讛讬讛 诪住驻讬拽 砖讬讞诇砖 专讗讜转 注讬谞讬讜 砖诇讗 讬讜讻诇 诇专讗讜转 讚讘专讬诐 拽讟谞讬诐 讜爪讜专转 讗讜转讬讜转 讗讘诇 讬讜讻诇 诇专讗讜转 讙讜祝 讗讚诐 讜讬讜讻诇 诇讬诇讱, 讗讱 诪讞诪转 拽诇诇转 讗讘讬诪诇讱 谞住转诪讗 诇讙诪专讬.



诇职注讜止诇指诐 讬职讛值讗 讗指讚指诐 诪执谉 讛址谞旨执专职讚旨指驻执讬谉, 讜职诇止讗 诪执谉 讛指专讜止讚职驻执讬谉. 讬砖 诇讛讘讬谉 讗讬讱 讬爪讜讬讬专 砖讛讜讗 讬讘讬讗 注爪诪讜 诇讚讘专 诇讛讬讜转 谞专讚祝?
讜谞专讗讛 诇讬 讘住"讚 讻讙讜谉 诪讛 砖讬讝讚诪谉 讘注谞讬谉 讛诪住 砖爪专讬讱 诇驻住讜拽 注诇 讻诇 讗讞讚 讜讗讞讚 讻驻讬 诪讛 砖讬注专讬讻讜 讗讜转讜 诪驻谞讬 讻讬 讛注谞讬讬诐 讗讬谉 谞讜转谞讬诐 诪住 讜诪讛 砖诪讜讟诇 注诇讬讛诐 讜注诇 讛讞讻诪讬诐 讬砖诇诪讜 讗讜转讜 讛注砖讬专讬诐 讻诇 讗讞讚 讻驻讬 注讜砖专讜 讜讛讚专讱 讛讜讗 砖讬讘专专讜 讗谞砖讬诐 诪谉 讛拽讛诇 砖诇 讗讜转讛 讛注讬专 砖讬砖讘讜 讜讬注专讬讻讜 讗转 讗谞砖讬 讛注讬专 诇驻住讜拽 注诇讬讜 讻诇 讗讞讚 讻驻讬 诪讛 砖谞专讗讛 诇讛诐 讘讬讻讜诇转讜 讜诇讻谉 讗诇讜 讛诪注专讬讻讬诐 砖驻讜住拽讬诐 注诇 讻诇 讗讞讚 讜讗讞讚 讻驻讬 专讗讜转 注讬谞讬讛诐 讜讻驻讬 诪讗诪专 驻讬讛诐 谞拽专讗讬诐 专讜止讚职驻执讬谉 讜砖讗专 讛拽讛诇 讗砖专 驻讜住拽讬诐 注诇讬讛诐 谞拽专讗讬诐 谞旨执专职讚旨指驻执讬谉 讜讗祝 注诇 驻讬 砖讬砖 讗讚诐 砖讘讜讞专讬诐 讘讜 诇讛讬讜转 诪谉 讛诪注专讬讻讬诐 砖谞拽专讗讬诐 专讜讚驻讬诐 讜讘讝讛 讜讚讗讬 讟讜讘 诇讜 诇注爪诪讜 砖诇讗 讬讜砖转 注诇讬讜 讛专讘讛 讛谞讛 讟讜讘 砖讬讛讬讛 诪谉 讛谞专讚驻讬谉 讜诇讗 讬讛讬讛 诪谉 讛专讜讚驻讬谉 讜讗祝 注诇 驻讬 砖讗诇讜 讗驻砖专 砖讬讟讬诇讜 注诇讬讜 讬讜转专 诪讻讚讬 讬讻讜诇转讜.





驻谞讬 讬讛讜砖注

讘驻专砖"讬 讘讚"讛 讗讞讚 讛爪讜注拽 讻讜'  讜讞专讛 讗驻讬诇讜 讜讛专讙转讬 讗转讻诐 砖谞讬诐 讘诪砖诪注. 讜讗祝 注"讙 讚专讬砖讗 讚拽专讗 讻诇 讗诇诪谞讛 讜讬转讜诐 诇讗 转注谞讜谉 讜讗"讻 砖讛诐 讛爪讜注拽讬诐 诇讗 砖讬讬讱 讘讛讜 住讬驻讗 讚拽专讗 讜讛讬讜 讘谞讬讻诐 讬转讜诪讬诐 讜谞砖讜转讬讻诐 讗诇诪谞讜转 讜讻谉 讛拽砖讛 讛转"讞 讗诇讗 讚讘讗诪转 讬转讜诐 讜讗诇诪谞讛 讚拽专讗 诇讗讜 讚讜拽讗 讜讛"讛 诇讻诇 讗讚诐 讗诇讗 砖讚讬讘专 讘讛讜讜讛 讜讻诪讜 砖驻讬专砖 专砖"讬 讘讞讜诪砖 讜讛讜讗 诪讜讻专讞 诪讚讻转讬讘 讗诐 注谞讛 转注谞讛 讗讜转讜 讜诇讗 讻转讬讘 讗讜转讛 讗讜 讗讜转诐 讜讻谉 爪注拽 讬爪注拽 讘诇' 讬讞讬讚 讜诇' 讝讻专 讗诇讗 讚拽讗讬 注诇 讻诇 讬砖专讗诇 讜拽"诇:


讘讚"讛 讜专"讬 讗诪专 讻讜' 讜拽诪"诇 诪转谞讬' 讚讬砖 讛谉 砖讛讜讗 讻诇讗讜 讜讻讙讜谉 讚诪转诪讛 讗转诪讜讛 注讻"诇. 讜讘住讬驻讗 讚诪转谞讬' 诇讗 驻讬' 专砖"讬 讻诇讜诐 讗讬 讗讬讬专讬 讘诪转诪讛 讗转诪讜讛 讗讜 讘讚讗"诇 讘谞讬讞讜转讗 讜谞"诇 诪砖讜诐 讚讘讗诪转 诪诪诇转讗 讚专"讬 讙讜驻讗 讗讬谉 讛讻专讞 诇驻专砖 诇讬砖谞讗 讚诪转谞讬' 讘转专讬 讙讜讜谞讬 讗诇讗 讬讜转专 讬砖 诇驻专砖 讘驻砖讬讟讜转 讻诪讜 砖驻讬' 讛转讜住' 讜诪讛 砖谞诪谞注 专砖"讬 诇驻' 讻谉 讛讬讬谞讜 诪驻砖讟 讛讘专讬讬转讗 讚诪讬讬转讬 诇住讬讜注 讜讻诪讜 砖讬转讘讗专:


讘讚"讛 讛讻谞讬 驻爪注谞讬 讻讜' 讜讘专讬讬转讗 讚诇注讬诇 讚拽转谞讬 讻讜' 讘讚讗诪专 谞讞讘诇 讻讜诇讛 诪诇转讗 注讻"诇. 诪讛 砖诇讗 专爪讛 诇驻专砖 讘专讬讬转讗 谞诪讬 讘讚诪转诪讛 讗转诪讜讛 讚讛讬讬谞讜 讘诇讗讜 砖讛讜讗 讻讛谉 谞专讗讛 诪砖讜诐 讚讗"讻 转拽砖讛 讗诪讗讬 诇讗 谞拽讬讟 专讘讜转讗 讟驻讬 讚讗驻讬' 讘住讬诪讗 注讬谞讜 讜拽讟注 讬讚讜 谞诪讬 驻讟讜专 讘诇讗讜 砖讛讜讗 讻讛谉 讚讻讬讜谉 讚注讬拽专 讛讞讬讚讜砖 讘讘专讬讬转讗 诇驻专砖 讛诪砖谞讛 讻讬 讛讬讻讬 讚诇讗 转讬诪讗 讚讚讜拽讗 拽转谞讬 讘诪转谞讬转讬谉 讘谞讝拽讬 讙讜驻讜 讬砖 讛谉 砖讛讜讗 讻诇讗讜 讜讘谞讝拽讬 诪诪讜谞讜 讬砖 诇讗讜 砖讛讜讗 讻讛谉 讗"讻 讬讜转专 讛讬讛 诇讘专讬讬转讗 诇驻专砖 讻讙讜讜谞讗 讚诪转谞讬' 诪诪砖 讚讗驻讬诇讜 讘专讗砖讬 讗讬讘专讬诐 谞诪讬 讬砖 诇讗讜 砖讛讜讗 讻讛谉 讗讘诇 诇诪讛 砖驻讬' 专砖"讬 讚讘专讬讬转讗 讗讬讬专讬 讘讚讗诪专 讛谞讞讘诇 讙讜驻讗 讚讛讜讗 诪诇转讗 讗讞专讬转讗 诪讛 砖诇讗 谞讝讻专 讻诇诇 讘诪砖谞讛 讗"讻 诇拽"诪 讜注讜讚 讚讘讚讗诪专 讛谞讞讘诇 讙讜驻讗 诇讗 谞专讗讛 诇讜 砖讜诐 住讘专讗 讗诇讬讘讗 讚专"讬 诇讞诇拽 讘讬谉 专讗砖讬 讗讬讘专讬诐 诇砖讗专 诪讬诇讬 讜讞讚讗 诪讬谞讬讬讛讜 谞拽讟 讜讛"讛 诇讻讜诇讛讜 讜讚讜"拽:

